Озарбайжон Президенти Арманистон пойтахтига даъво қилмоқда » Ўзбекистон янгиликлари – Zamin.uz\n, 27 2020, 20:46\n21 фев, 19:00 3 929 Дунё\nОзарбайжон президенти Илҳом Алиев жорий йилнинг 8 февраль куни “Янги Озарбайжон” ҳукмрон партиясининг VI съездида сўзга чиқиб озарбайжонларнинг Арманистон пойтахти Ереванга бўлган даъвоси ҳақида гапирганди. Ушбу нутқ расмий тарзда президентнинг сайтида эълон қилинди, деб ёзади Қалампир нашри.\nТоғли Қорабоғ масаласи Арманистон ва Озарбайжон мамлакатлари ўртасидаги баҳсли нуқта ҳисобланади ва бу икки давлат ўртасида бир неча ўн йиллардан бери давом этиб келаётган низоларга сабаб бўлмоқда.\nХусусан, Илҳом Алиев бу муаммони ҳал қилиш масаласини БМТ минбарида кўтаргани ҳақида хабар берган эдик.\nАммо партиянинг VI сеъздида сўзга чиққан Илҳом Алиев бу сафар нафақат Тоғли Қорабоғ, балки Арманистон пойтахти Ереван шаҳри тарихан озарларнинг ота мулки бўлганини таъкидлаган.\nМажлисда Алиев қуйидагиларни гапирди:\n“Тоғли Қорабоғ муаммоси БМТ Хавфсизлик Кенгашининг қарорлари асосида мамлакатимизнинг ҳудудий яхлитлиги доирасида ҳал этилиши керак. Бошқа йўл йўқ. Биз ҳеч қачон бизнинг еримизда арман давлатининг иккинчи ҳудуди ташкил қилинишига йўл қўймаймиз.\nМамлакатимизнинг ҳудудий яхлитлиги музокаралар мавзуси эмас ва ҳеч қачон бўлмайди. Биз шунчаки қудратимизни оширишимиз ва кучайтиришимиз керак.\nИшончим комилки, ушбу масала халқаро ҳуқуқ нормалари ва принципларига асосланган ҳолда адолатли ҳал этилади ва мамлакатимизнинг ҳудудий яхлитлиги тикланади.\nШуни таъкидлаш ўринлики, биз тарихий ерларимизни унутмаслигимиз керак ва унутмаймиз ҳам. Бу бизнинг кейинги фаолиятимиз йўналган мақсад бўлиши керак ва биз бугун шу мақсадда ишлаяпмиз.\nБизнинг тарихий юртларимиз Ереван хонлиги, Зангезур ва Гойча ҳудудидир. Бу ҳақда ёш авлод ва бутун дунё билиши керак.\nУшбу масала билан боғлиқ равишда бугунги кунда бизнинг ота-боболаримизнинг тарихий ери ҳақида нуфузли илмий ишлар, фильмлар намойиш этилаётгани ва кўргазмалар ташкил этилаётганидан хурсандман.\nКелгуси йилларда биз бу йўналишда янада фаолроқ бўлишимиз керак, дунёнинг турли бурчакларида кўргазма ва тақдимотлар ўтказишимиз шарт.\nЕреван бизнинг тарихий заминимиз бўлгани учун, биз, озарлар, бу тарихий юртларга қайтишимиз лозим. Бу бизнинг сиёсий ва стратегик мақсадимиз ва биз унга аста-секин яқинлашишимиз керак.\nАрманистонга келсак, бугун ҳамма бу мамлакат гаровга айлангани ва шафқатсиз сиёсатининг қурбони бўлганини кўриб турибди. Биз барча халқаро лойиҳалардан, энергия ва транспорт коммуникацияларидан бу давлатни тўсиб қўйдик. Биз буни амалга ошира олдик”.\nАлиев нутқи давомида Ереван ҳудуди тарихи билан боғлиқ фактларни келтирган ва ҳақли равишда озарлар бу ҳудудга эгалик қилиши кераклигини таъкидлаган.\nХусусан, Алиев Ереван шаҳрининг пайдо бўлиш тарихи, ўтган асрлар мобайнида шаҳар мусулмон мамлакатларининг асосий марказларидан бири бўлганини айтган.\nШунингдек, у факт сифатида ўрта асрларда бу ерга келиб кетган европалик саёҳатчилар ўз асарларида шаҳар ва унинг аҳолиси ҳақида ёзган маълумотларни ҳам келтириб ўтиб, бу ҳудуд аслида озарларнинг ота мерос мулки эканлигини таъкидлаган.\nОзарбайжон Президенти Илҳом Алиев Севда Алекперзадега уй совға қилди 02 мая, 18:02\nОзарбайжонда навбатдан ташқари президентлик сайловлари бўлиб ўтади 05 фев, 15:34\nОзарбайжон президенти жазога тортилган 87 нафар шахсни авф этди 30 дек, 10:54


Малоҳат ЭШОНҚУЛОВА: “Ғанимларим яшасин!” – mulkdor.com\nМалоҳат ЭШОНҚУЛОВА: “Ғанимларим яшасин!”\nFebruary 6 2014, 02:02 Бирдамлик Халқ Демократик ҲаракатиЖамиятЎзбекистон\nЎзбекистонда мустақил журналистлар уюшмасига асос солинди\nЎзМТРК тизимидаги “Yoshlar” телеканалининг собиқ журналисти, айни дамда “Бирдамлик” Халқ Демократик Ҳаракатининг Ўзбекистон бўлими етакчиси Малоҳат Эшонқулова “Ўзбекистон мустақил журналистлар уюшмаси”ни тузиш ташаббуси билан чиқди.\n“Шу кеча кундузда уюшма аъзоларининг сони 20 нафардан ортди” дейди М. Эшонқулова.\nБиласиз, Ўзбекистонда давлат тасарруфидаги Ўзбекистон журналистлар уюшмаси мавжуд ва у анчайин “оқсоқол” ташкилотлардан бири саналади.\nШундай экан, айни бир хилдаги ўзга яна бир шундайин ташкилотга асос солиш шунчалар шартмикин?\nШу каби саволларга жавоб топиш мақсадида Малоҳат Эшонқуловани суҳбатга чорладик.\nЖУРНАЛИСТ: – Куни кеча “Fergana.ru” сайтида Кримзаловнинг «В Узбекистане создается Союз независимых журналистов» мақоласига кўзим тушганди.\n“Бирдамлик” деб аталувчи мухолиф ташкилотининг Ўзбекистон миқиёсида етакчилигини олиб бориш ўзбекнинг бир аёли учун бас эмасмиди? Яна бир ташкилотга асос солиш ва масъулият, бор оғирликни зиммангизга олиш шу қадар зарурмиди?\nКелинг, суҳбатимизни, аввало, ана шу саволга жавоб олишдан бошласак?\nМ. ЭШОНҚУЛОВА: – Сўзим аввалида эътиборингиз учун ташаккур демоқчи эдим.\nМен энг аввало журналистман. Бу менинг касбим. Ҳозирги шароитда ҳамкасбларимнинг ҳақиқий аҳволини кўриб турибман. Шундай бир шароитда мен уларнинг тақдирига бефарқ қараб тура олмайман.\nОчиғини айтиш керак, бугунги куннинг мустақил журналистлари мухолифат вакилларидан кам азият чекаётганлари йўқ. Улар ҳам ҳуқуқ фаоллари ва мухолифат аъзолари каби ҳамиша таъқиб ва таҳдидда.\nҲамиша, ҳар қадамда журналистга хавф-хатар таҳдид солади. Нега?\nНегаки, журналист жамиятда кечаётган жараёнларнинг кўзгуси ҳисобланади. Айнан улар дунё ҳамжамиятини диктаторлик тузуми кирдикорларидан хабардор қилувчи ҳақиқат жарчилари. Шу сабаб ҳам уларга бўлаётган босимлар кўлами ниҳоятда улкан.\nКузатиб турсам, мен каби давлат тасарруфидаги оммавий ахборот воситасидан ҳайдалиб, ишсиз қолган журналистлар бисёр. Мен каби тақдирдошларим шу билан тақдирларига тан бериб, тинчиб қолишган эмас. Турли интернет сайтлари орқали баҳоли қудрат қалам тебратмоқдалар, қайсидир маънода жамиятда кечаётган жараёнларни ёритиб бормоқдалар.\nБироқ, минг афсуски, ўша сиз айтаётган давлат тасарруфидаги “оқсоқол” “Журналистлар уюшмаси” менинг каби мустақил журналистларни икки дунёда ҳам тан олишмайди. Ўз уюшмаларига аъзо ҳам қилишмайди.\nЯнаям аянчлиси, ҳақ сўзни айтишга чоғланган журналистлар ишдан ҳайдалиши муқаррар ва бунингдек қаламкашлар “қора рўйхатга” тушиб улгурадилар. Биздеклар қайтиб бирорта давлат ташкилотига, маҳаллий ОАВ ларига ишга олинмайди.\nНатижада, ҳамкасбларим турли интернет сайтларида мустақил журналист сифатида бўй кўрсатиб қолишади.\nАна шундан кейин кўрасиз томошани.\nИнтернет сайтларида мақола эълон қилган журналистларга нисбатан тазйиқлар бошланиб кетади.\nҚочгани қайси, қувгани қайси. Ноҳақдан қамалиб қолгани қайси… Қай бирини санайсиз?\nМана, масалан, Хоразмлик ҳамкасбимиз Сергей Наумовни олайлик. Шахсан мен унга нисбатан туҳмат уюштирилди деб ҳисоблайман. Лекин афсуски, бу ҳамкасбимиз ҳимояси учун Ўзбекистонда бирор бир журналист овоз чиқаришга ўзида куч топа олмади.\nБундай мисолларни кўплаб келтиришимиз мумкин.\nХалқ орасида мустақил журналистларга қарши “Халқ душмани” деган сифат берилади, халқни улардан бездириш борасида тарғибот ва ташвиқот ишлари олиб борилади, бор кучлар ишга солинади.\nМана шундай шароитда таниш-билишлар, дўсту-ёрлар тугул, ҳатто ўз туғишганларингиз, қариндош-уруғлар ва ачиниш билан айтиш мумкинки, ҳатто жуфтингиз, оила аъзоларингиз ҳам сиздан узоқлаша боради. Ё эҳтиёткорроқ муомила-муносабатда бўлишади ва ё мулоқотга мутлақо чек қўйишади….\nАна шундай вазиятларда мустақил журналистлар – ҳамкасбларим тамомила ёлғизланиб қоладилар.\nФақат ҳисобот ёзишдан ва сафига аъзо қабул қилишдан бошқасига ярамайдиган давлат тасарруфидаги Журналистлар уюшмаси эса йилда бир бор бўладиган “Журналистлар куни” тантанасида давлат қарамоғидаги ОАВ воситаларидаги оғзиларига арқон солинган журналистларни чорлаб, “базму жамшид” уюштиришади, “Олтин қалам” инъом қилишади, бир-бирларини сохта табассум билан эътироф этишади.\nМамлакатдаги мустақил журналистларни эса қўпол қилиб айтгандла, ит ҳам эсламайди.\nМана шундай оғир вазиятларда мустақил журналистларнинг кўнглидан қандай аламлар кечади, бу бир ўзига, бир Яратганга аён.\nВаҳоланки, мустақил журналист ҳам шу мамлакат, шу миллат тақдири учун куйиб-пишмаяптими?\nАна шу оддийгина ҳақиқатни эътироф этиш шунчалар мушкулми, инкор қилмоқ шунчалар осонми?\nХуллас, Ўзбекистонда мустақил журналистлар жамиятнинг “ўгай болалари”га айланиб қолишган – биз шўрликларнинг бошини силайдиган бирорта саҳоватпеша қўл кўринай демайди.\nБир сўз билан айтганда, биз – мустақил журналитслар учун “Ўзинг учун ўл етим” дейдиган замон бўлди.\nБас шундай экан, назаримда, биз ғам андуҳга боти-ииб ўтиришимиз эмас, ўз-ўзимизни қўллаш, ўз-ўзимизни қутлаш, ўз-ўзимизни кўнглимизни кўтариб, яхши-ёмон кунларимизда бир-биримизга далда бериб, ўз-ўзимизни хурсанд қилиш, қувонч ва қайғумизга шерик бўлиш йўлларини топмоғимиз лозим деб ўйладим.\nСир эмаски, бугунги кун мустақил журналистлари жудаям тарқоқ ҳолатда. Бу ҳол эса уларни камситилишида, яккаланиб қолишларида, ўзларини ёлғиз ҳис этишларида қўл келмоқда.\nШундай экан, мавжуд муаммоларни бартараф этишнинг ечими бир нарсада – бирлашиш, жипслашишда деб билдим.\n“Ўзбекистон мустақил журналистлар уюшмаси” айна ана шу мақсадда вужудга келди.\nМамлакатдаги мустақил журналистлар жамул-жам бўлишса, бир-бирларига далда беришса, қувват бўлишса, зарурий вақтларда ҳуқуқий, керак дақиқаларда бир-бирларига моддий ва маънавий кўмак қўлини чўзишса, бир ёқадан бош чиқаришса дейман.\n“Ўзбекистон мустақил журналистлар уюшмаси”га асос солишимдан муддао, мустақил журналистларни бирлаштириш, мамлакат ичкарисидаги оловларда тобланаётган, жамиятимизнинг катта қора қозонида қайнаб, гоҳида куйиб-порт бўлиб қолаётган ҳамкасбларимизнинг ҳақ-ҳуқуқларини ҳимоя қила оладиган, уларга нафақат ҳуқуқий жиҳатдан кўмак бера оладиган, балки ҳам маънан, руҳан, зарур вазиятларда молиявий кўмак беришга қодир уюшма ташкил этиш мақсад қилинган эди.\nҲозир “Менинг бир вазифам бор, бўлди, қолганини ўзгалар қўлларидан келишса эплаб олаверишсин” дейдиган фурсат эмас.\nИнсон агар ўзи истаса, бир-иккита эмас, минг битта ишни уддалашга қодир. Одам зотининг ишга солинмаган минг бир қирраси мавжуд. Ҳамма гап истак-ҳоҳишда…\nБу биринчи томони. Иккинчи жиҳати шундаки: мухолифат нима ўзи бу? Қисқа қилиб айтганда – сиёсат. Сиёсатнинг ўзагини нима ташкил қилади? Бу саволга сиёсатшунослар “Сўз” дея тариф беришади, шундай эмасми?\nХўш, ани энди, айтингчи, биз, журналистларнинг қуроли нима – айнан ана шу сўз қудрати эмасми?\nҚаранг, чуқурроқ мушоҳада қилиб қарайдиган бўлсак, сиёсатчининг ҳам, журналистнинг ҳам қуроли бир нарса – айнан СЎЗ қудрати экан. Қаранг-а, ҳар икки соҳа ҳам сўз билан “сирлашаркан” – сўз орқали беллашаркан….\nДемак, ўртада узвий боғликлик бордек, менинг назаримда…\n“Ўзбекистон мустақил журналистлар уюшмаси”га келсак, уюшмасининг ўз низоми, дастури бор. Мен мазкур уюшмага асос солдим. Бироқ, бу – мен мазкур уюшманинг меросхўри – ворисиман, бу уюшма менга “никоҳлаб берилган” дегани эмас.\nКейинчалик уюшма аъзолари вазият ва шароит тақозосига кўра уюшмамизга муносиб ўзга бир ҳамкасбимизни раҳбар сифатида кўрсатишлари ва сайлашлари ҳам мумкин.\nЖУРНАЛИСТ: – Ўзбекистон мустақил журналистлар уюшмасини давлат рўйхатидан ўтказиш режаси ҳам борми?\nМ. ЭШОНҚУЛОВА: – Албатта…\nБиласизми, ҳозир сиз савол бераяпсизу, хаёлим куни кеча “Озодлик” радиоси мухбири Сарвар Усмон билан бўлган мулоқот ва улар берган саволлар салмоғи билан банд….\nНазаримда, сиз барибир Сарвар ака каби “кишининг қитиқ-патига тегадиган” “қитмир” саволлар беришга журъат этмайсиз, назаримда.\nҚизиғи шундаки, Сарвар Усмон гарчи ўзига хос “қитмир-қитмир” саволлар бериб, жавобини олган бўлсалар-да, суҳбатим манзур бўлмаган чамаси, овозли ёзувни эфирга беришдан тийилибдилар.\nСуҳбат матни қисман бўлса-да илова қилинибди, шунисигаям раҳмат.\nАслида, биз журналистлар жудаям кичик одамлар бўламиз. Бизнинг ҳам тепамизда бошлиғу раҳбарлар ўтиришади. Цензура деган бало эҳ-ҳе, бизнинг пешона теримизни сарфлаб тайёрлаган қанчадан қанча кўрсатув ва эшиттиришларимизни эфирдан ҳеч бир сабабсиз олиб ташлашган. Саноқсиз тайёр матреалларимизни, худди ана шу цензура сабаб, оммага ошкор қилиш таъқиқлаб қўйилган. Ҳар гал меҳнатимизга куйиб, чапак чалиб қолаверганмиз. Шу маънода мен бор вазиятдан бохабар ҳамкасб сифатида Сарвар Усмонни тўғри тушунаман.\nБироқ, шу ўринда мени мутлақо бошқа бир нарса ўйландирмоқда: демакки, Сарвар Усмонни менга берган қалтис саволларига жавоб олиш қийнадими, қизиқтирдими, демак, бу барча ўзбеклар учун, Ўзбекистон аҳолиси учун жудаям долзарб, ва айни жумбоқли – қизиқарли мавзу.\nСиз ҳам айни Сарвар Усмон берган саволларни олдимга кундаланг қилиб қўйишингизни истардим.\nЖУРНАЛИСТ: – Қизиқтириб қўйдингиз-ку…. Айтингчи, Сарвар Усмонни айнан қандай саволларга жавоб олиш қизиқтирди экан?\nМ. ЭШОНҚУЛОВА: – Сўзма-сўз эслай олмайман. Айнан кўчирма гап қилиб ҳам келтиролмайман-у, мазмунини айтишим мумкин.\nУлар менга “Айтингчи, “Бирдамлик”да етакчилик даврингиз давомида сизнинг раҳбарлик фаолиятингизга жуда кўп фикрлар билдирилганди. Шундан кейин ҳам “Ўзбекистон мустақил журналистлар уюшмаси” раҳбарлигига даъво қиласизми?” деган мазмунда савол ташлагандилар.\n“Айнан қайси мазмундаги фикрларга шаъма қилаяпсиз?” дегандек сўрагандим, улар “Салбий фикрларни назарда тутаяпман” дея жавоб қилдилар…\nОчиғи, кутилмаганда, қўққисидан берилган бу саволга қайсидир маънода жавоб қилишга уриндим. Шошиб қолганимдан, жавобим қониқарсиз бўлган бўлиши ҳам мумкин.\nБироқ, мен айни ана шу саволга батафсил жавоб қилишни истаган бўлардим, агар рухсат берсангиз. Негаки, ўйлайманки, бу саволга жавоб олиш сиз учун ҳам қизиқ, шундайми?\nМ. ЭШОНҚУЛОВА: – Аслида, “Шоҳнинг ҳам, гадонинг ҳам ортидан гапиришади” дейишади… Шу маънода мен ҳам бунингдек “сийловлар”дан мустасно эмасман.\nКейинги кунларда Гулнора Каримова томонидан Ўзбекистон Хавфсизлик хизмати мулозимларидан бирининг тасарруфида эканлиги иддао қилинаётган (Гугушанинг фикрлари ҳақиқат деган фикрдан минг километр масофа йироқман. Негаки, нима бўлишидан қатъий назар, «Замондош» сайти ўз вақтида бизга минбар вазифасини ўтаганлиги учун ҳам улардан миннаддорман) ўзингиз билган ўша биргина сайтда роса пўстагимни қоқишган.\nАслида, юзимизга кўзгу тутувчи шунақа ахборот воситаси ҳам керак. Раҳмат-э, шуларга. Негаки, “Рекламанинг яхши-ёмони бўлмайди” дейишади-ку….\nМен “Бирдамлик” Ҳаракатига, шахсан ўзимга тегишли мазкур мақолаларни ўзим учун кўчириб қўйганман.\nКамида бир ойда бир бор кўз югуртириб чиқаман.\nБеайб Парвардигор дейишади. Кимда нуқсон йўқ? Ҳеч биримиз қусурдан мустасно эмасмиз?\nЎзим ҳақимдаги танқидий фикрларни ўқийману, кераклисини оламан, тегишли хулоса чиқараман, арзимайдиганларини эса ахлат челакка отивораман…\nОчиғи, интернет сайтида мен ҳақимда чиққан салбий мавзудаги чиқишларни ўқиган одамнинг юраги орқага тортиб кетади.\nБутун дунё аҳли олдида, қолаверса, ўз оиласи, фарзандлари кўз ўнгида бундай айбловлар гарданига қўйилган номусли аёл зиғирча ори, ғурури, ҳамияти бўлса, аллақачонлар ўзини осиб қўйиши керак эди.\nЛекин мен кўриб турганингиздек, ҳалиям тирикман. :)))…\nМенинг ҳамон нафас олаётганлигимнинг боиси, интернетда чиққан ўша иддаоларнинг ҳақиқат эмаслигида, ғирт бўҳтондан иборатлигида.\nФикримни асослаш учун, мана, сизга оддий бир мисол келтираман:\n2013 йилнинг 13 март куни “Harakat.net” сайтида «17:46 – «Ҳаракат» хатқутисидан: Малоҳат Эшонқулованинг кирдикорлари ҳақида Мурожаатнома» эълон қилинган экан. Мен бундан бехабар.\nБуни ҳайратларга тушган бир “ўртоғим” фейсбукдан менга ҳавола қилганида, қотиб қолдим.\nНе ажабки, бу менинг ўз жигарларим – опаларим, ўзим қўлимда кўтариб катта қилган жиянларим номидан битилган эди.\nДатсаввал, юрагим тўхтаб қолай деди, бу рост. Токи мазкур “Мурожаатнома” охиридаги “Самарқанд вилояти, Оқдарё туманидан, Бердиева Феруза Пардаевна (тел.ном.: +99890-194-98-74) Бердиев Носир (турмуш ўртоғим…)” деган ёзувларни ўқимагунимга қадар. Худо ҳақи, агар ана шу уйдирма жумлалар бўлмаганида эди, шусиз ҳам бемор бу юрак менингдек “мунофиқ” бир аёлнинг кўксида уриб туришдан аллақачонлар бош тортган, фаолиятини бас қилган – тўхтаб қолган бўларди.\nЮқоридаги жумлаларга кўзим тушгач, буларнинг бари махсус хизматлар томонидан уюштирилган уйдирма эканлигини фаҳимлаб, ўпкамни босиб олгандим. Ва фейсбук тармоғидаги “ўртоғим”нинг\n“ 14 марта\n???? (номи атай очиқланмади)\nШу гап ростми Малохат ???”\nдеган ҳайратли сўровига қарата ўша пайтнинг ўзидаёқ кечиктирмасдан мана шундай мазмунда жавоб йўллагандим:\nMalohat Xujam Qizi\nАссалому алайкум, …. . Яхшимисиз? Очиғи, мен нима дейишга ҳам ҳайронман? Кичик қизим эмас, қатта қизим Зарнигор Ҳаракатимизнинг ёшлар қаноти бўлимида фаолият олиб боради. Ўша ОШ тадбири жараёнида Оқдарёда тасвирга олиш ишларини олиб борганлиги ҳақиқат. Булар орасида ростдан ҳам опамнинг қизлари Феруза ҳам бўлган. Унинг иштирокидаги суратлар “Бирдамлик”да эълон қилинганлиги ҳам ҳақиқат… Феруза яқинда турмушга чиққанди. Бироқ унинг “Бирдамлик” сайтидаги суратини кўрган МХХ ходамлари чақиртириб, безор қилишган. Бу чақирувлардан куёвбола ҳам қуруқ қолмаган. Айтишларча, МХХ ходимлари уларга гуё “Бирдамлик” сайтини очиб кўрсатишганмишу, ушбу сайтда “Феруза Пардаева Бирдамлик ХДҲнинг Самарқанд вилоят бўйича етакчиси” деб ёзиб қўйилганмиш…Охийри, куёв жиянимни ҳайдаб юборибди, “Сенинг қанақадир хавфли ташкилотларга алоқанг бор экан” деб…Бироқ мен жиянларимни кўрмаганимга 2 йилдан ошиб қолди… Бир ҳафтача бўлиб қолди, опам “Сенинг нима иш қилаётганинг билан дардимиз йўқ. Лекин нега бу ишларга Ферузани аралаштириб, оиласини бузиб юбординг? Қишлоқда бош кўтараолмасдан қолдик. ИИБ, СНБ, Маҳалла оқсоқоллари келиб, безор қиливоришди” деб зорланиб қолдилар… “Қизингиз Ҳаракатимиз аъзоси ҳам, етакчиси ҳам эмас, бу гап ёлғон. Менинг хабарим йўғу? Мендан нима истайсизлар?” десам, “СНБ биздан “Ҳеч қанақанги Ҳаракатга аъзо эмасмиз” деган ариза ёзиб беришимизни талаб қилаяпти, ана шунда бизни тинч қўйишаркан”, дедилар… “Майли, қандай истасангизлар, шундай йўл тутинг. Агар шу билан хотиржамлигингизга кафолат бўлса, менингдек қариндошингиздан воз кечганлигингиз хусусида ариза ҳам ёзишингиз мумкин, розиман” деганим эсимда. Шу воқеадан кейин Феруза МХХчиларга “Ҳеч қанақанги Ҳарактага аъзо эмасман, “Бирдамлик” деган ташкилотни билмайман” деб уч қатор тилхат ёзиб берган ва бу тилхатининг нусхасини менга ҳам такси торқали юборганди…. Орадан уч кун ўтмай, Ҳаракат сайтида Феруза ва қариндошларимнинг “иддаолари” чиқиб турибди-да… Афтидан, МХХчилар қариндошларимнинг қўли билан мени бадном қилишга астойдил бел боғлашган кўринади… Бироқ, улар туғишганларим номидан менга қарши хабар ёзишда шошқолоқлик қилиб, қўпол ҳатога ҳам йўл қўйишибди. Улар тайёрлаган “Мурожаатнома”да “… Бердиев Носир (турмуш ўртоғим) …” деган жумлаларни кўриб, лол бўлдим. Чунки Бердиев Носиржон Ферузанинг турмуш ўртоғи эмас, балки туғишган укаси-ку? Укани ўз опасига турмуш ўртоқ (эр) қилиб қўрсатиш қабихлик эмасми? Булар ҳамма нарсага қодирлигини мен–ку яхши биламан, бироқ, менинг интернет нима, “Замондош”у “Бирдамлик”, Ҳаракат сайти нима билмайдиган, умрида компьютерни билмайдиган электр токи ойлаб берилмайдиган қишлоқдаги бечора қариндошларим МХХнинг минг бир нағмаларини қаердан ҳам билишсин? Улар ҳақгўй бўлишса, жиянимнинг қўлёзмасини, асл тилхатини эълон қилишмасмиди? Ахир улар компьютер у ёқда турсин, машинкада ҳам ҳарф теришни билишмайди-ю? Хуллас, сайлов тобора яқинлашган сайин Ҳукумат шайтонлаб қолмоқда… Эртага туғишган акам, ёки раҳматлик отамнинг номидан ҳам “Биз қизимиз, сингилимиз Эшонқуловадан воз кечамиз. Бизнинг унақа туғишганимиз йўқ” деган мазмундаги баёнот чиққан тақдирда ҳам ҳайрон бўлмаган бўлардим… Бунинг моҳиятини шу заминда туғилиб, кучи фақат ҳуқуқбонлару мухолифатдан ўзгасига етмайдиган “қудратли” Ҳукуматнинг заҳар-заққумини ютаётган шахсларгина ҳис қилишади… Зеро МХХнинг иши шу, улар шунинг ортидан нон ейишади ва улар ҳам ўз вазифаларини уддалашлари лозим…. Шу боис таажжубда эмасман… Ва бу борада “оҳ-воҳ” чекиб сайтларда изоҳ ёзиш фикридан ҳам йироқман… Айтингчи, ким ўзини оқлашга уринади? Менинг назаримда айбдор шахс ўзини айбсиз кўрсатиш ҳаракатида бўлади… Мен эса бу масалада қалбимда заррача айбдорлик ҳиссини туйган эмасман…. Эҳтимол, бу нотўғридир? Билмадим… Ҳарҳолда, мен шундай фикрдаман…. Нима бўлган тақдирда ҳам ҳайрат ва эътиборингиз учун раҳмат сизга…. Мени маъзур тутасиз… Ҳамиша соғ-саломат бўлинг. Самимият билан Малоҳат.\nШуни мамнуният билан айтишим мумкинки, махсус хизматларнинг бўҳтону иғволари туфайли юзага келиши мумкин бўлган юрак хуружидан айнан уларнинг ўзлари йўл қўйган хатолари мени асраб қолган… :))).\n“Замондош”да чиққан мақолалар ортида асосан 2 та фамилия туради, бу менга ойнадек равшан.\nҲа, дарвоқе, яна бир гап: Оммавий ахборот воситаларида бировга айблов қўйиш мақсадида ёзилган иддаоларга токи муаллиф ўз исм-шарифини қўймас экан, тахаллус-ла имзо қўйишга жазм қилар экан, бундайин қаламкаш эмас, қўрқоқ касларнинг “кишнаш”ларини менга писта пўчоқчалик қиммати йўқ. Асл қиёфаларини кўрсатишга уялиб, тахаллус-ла башараларига никоб таққан буқаламунларнинг иғволи “ижодлари” эътибор қилишга, асаб бузишга арзимайди ҳам.\nМана, мен нима учун ҳалигача тирикман: биринчидан, интернетда чиққан иддаолар МХХнинг қўли билан ғанимлар кўмагида Малоҳатга нисбатан қилинган маломатдан бошқа нарса эмаслигини ҳеч ким билмаслиги мумкин, бироқ, буни ўзим, оиламдагилар жуда яхши билишади. Шу сабаб ҳам улар ҳамон мени қўллаб келишади.\nШу боис ҳам, энг аввало, интернетдаги менга қарши ёзилган айбловларнинг бўҳтонлиги, ёлғонлиги мени сақлаб қолди десам, ишонасизми?\nҲамиша севиб айтадиган бир иборам бор: “Ҳар яхшининг аммоси, ҳар ёмоннинг лекини бор” дейишади….\nРақибларнинг бўлгани ҳам яхши. Улар олдга интилишингга куч, кўмак беришади, аслида.\nУндай касларга қарата салоҳиятли ёзувчи Тоғай Муроддан ўтказиб айта олмасам керак:\n“Мен нимага эришган бўлсам – барчаси учун ғанимларимдан миннаддор бўлдим.\nҒанимларим бўлмаса – мен Тоғай Мурод бўлолмас эдим.\nГоҳида айнан ана шу ғанимларга қастона охирги кучингни жамлаб бўлса-да кўкка қараб кўтарилишга тиришасан, шунга мажбур бўласан киши… Мени Малоҳат қилаётганлар, қуёшга қараб талпинишга ургатаётган, ундаётганлар аслида ана шулар-ку….\nЖУРНАЛИСТ: – Бу масала тушунарли. Энди, айтингчи, Сарвар Усмоннинг яна қай бир “қалтис” саволига жавоб қайтаришингизга тўғри келганди?\nМ. ЭШОНҚУЛОВА: – Сарвар ака “Мен сиз айтган бебош журналистларданман. Гоҳида бемаъни-бемани саволлар ҳам бериб қўявераман. Айтингчи, “Ўзбекистон мустақил журналистлар уюшмаси”га асос солишдан мақсадингиз ўзингизни “ПИАР” қилиш эмасмиди мабодо?” деган саволга жавоб олишни истагандилар. Олдилар ҳам.\nЖУРНАЛИСТ: – Ўша жавобни биз ҳам эшитсак бўладими?\nМ. ЭШОНҚУЛОВА: – ПИАР? Нима ўзи у? Аниқ таржимасини билмайману, мазмун моҳияти таниш.\nПиар – бу шов-шувми, сохта шуҳратми, омма эътиборини жалб қилиш, ўзингга қаратишга уринишми?\n“Мен ҳеч қандай пиарга муҳтож эмасман. Ўзимни ҳечам пиарга муҳтож деб ҳисобламайман ҳам. Мен журналистман. Мени ташкилот ва ё уюшма пиар қилмайди. Қиладиган бўлса, мени қаламим, мақолам пиар қилади” деган мазмунда жавоб қилдим Сарвар Усмонга.\nУлар жавобимдан яйраб, ёйилиб кулдилар. Сабабини сўрамадим. Ўзлари ҳам айтмадилар. Мен эса ҳамкасбимнинг мириқиб хандон отишларининг сабабини фақат тахмин қилишим мумкин, холос: Ўша дамда кўнгилларидан “Намунча ўзига бунчалар ишонган, ўзига бунчалар бино қўйган бўлмаса бу?” деган ўй ўрмалаган бўлса, эҳтимол.\nИнсон қудрати, имкониятларининг чеки-чегараси йўқ. Ҳали таъкидлаганимдек, одам истаса, ҳамма нарсани уддалашга қодир.\nГоҳида, киши ўз имкониятлари ва ўз кучига ҳам иқрор бўлиши, керак бўлса, таяниши, кези келганда эса ўзгаларниям ишонтира олиши керак деб ўйлайман….\nМен журналистман. Агар ростанам менга пиар керак бўладиган бўлса, қандайдир ташкилотга асос солиб, вақтимни беҳуда сарфлаб ўтирмаган, бу борада қаламим кучига таянган бўлардим.\nИқтидоримни ўзга ҳамкасбларимнинг салоҳиятидан кам деб билмайман.\nШундай экан, биргина мақола билан шов-шув кўтариш мен учун оддийгина шарни шиширишдек осонгина бир юмуш.\nБироқ кишининг ҳар бир ҳаракати, интилиш, ўйларидан асосий мақсади сохта шуҳратга бурканиш эмас, кимларнингдир корига яраш, атрофдаги одамларга кўмак қўлини чўзишдан иборат бўлиши керак…. Ана шунда сиз шавкатни сўраб, шарафни қумсаб сарсону саргардонликда рангингиз самон – сарғайиб юрмайсиз, шон деганларининг ўзи ортингиздан соядек эргашиб, изингиздан изма-из излаб келаверади. Нима дедингиз?\nЖУРНАЛИСТ: – Ёмон фикр эмас. Лекин, айбга буюрмасангиз, мен сизни бошқа бир савол билан қийнашни истардим. Аниқроғи, бош мавзулардан бирига қайтишни истардим. Модомики, шунчалар халқ ғами билан банд экансиз. У ҳолда нуқул эл дардидан ташвиш чекиб яшаётган биргина аёл хусусида интернет саҳифаларининг салбий мазмундаги мақолаларга тўлиб-тошиб кетишининг боиси не? Биргина аёлга бу кўплик қилмасмикин? Ахир халқимизда “Шамол бўлмаса, дарахтинг учи қимирламайди” деган иборалар бор….\nМ. ЭШОНҚУЛОВА: – Нима демоқчи эканлигингизни тушундим. “Бир балоси бўлмаса, шудгорда қуйруқ на қилур?” дейсиз-да?\nБиринчидан, устозимиз Гулчеҳра Нуриллаевадек жасоратли, Дилором Исоқова сингари мухолифатчи аёллардан кейинги узоқ танаффусдан сўнг сиёсат майдонига от қўйган аёллардан бири ёлғизгина ўзимман деб ҳисоблайман. Тўғри, аёлларимиз орасида қўрқмас, ботир ҳуқуқ фаолларимиз йўқ эмас, лекин Ўзбекистон ичиндаги сиёсат саҳнида аёллардан ҳозирчалик ёлғизман… Шундай экан, бор калтак, бор заҳру заққум менга аталмай – кимга бўлсин? :))) Бор муҳаббату нафрат менга қаратилиши табиий эмасми?\nЛекин синдиришга роса уриниб кўришди. Махсус хизматлар “Сиёсатга бурнини тиққан аёлнинг ҳоли хароб бўлади!” деган ақидани атрофдаги аёлларга исботлаб қўйишга, хотин-қизларни қўрқитишга минг чандон уриниб кўришди ҳам….\nБу масаланинг бир жиҳати бўлса, иккинчи томони шундаки, юқоридаям айтиб ўтдим, эслатаман, “Беайб парвардигор” дейишади…. Тамомила қусурлардан ҳоли бўлиш учун одам эмас, фаришта бўлиши керак киши. Ҳеч бир нуқсоним йўқ, камчиликлардан ҳолиман дея даъво қилишдан йироқман.\nБироқ, мен билган ҳақиқат шундаки: менинг бахтим ҳам, бахтсизлигим ҳам ўзим билан. Банда сифатида билиб-билмай йўл қўйган хатоларим зиён қилса фақат биргина кишига – ўзимга зиён қилиши, ўз юрагимга тиғ санчиши, ўз ҳаётимни заққумга айлантириши, ўз руҳиятимни қийноққа солиб, ўз истак-хоҳишларимни кишанбанд этиши, ўз асабларимни эговлаши, алал-оқибат ўз бўғзимдан олиши, ўзимгагина қабр қазиши мумкин, холос.\nБироқ, шуни ишонтириб айтишим мумкинки, мен қилган хатолар, мендаги қусурлар атом бомбаси каби дунёни остун-устун қилишга қодир эмас, менинг қусурларим зинҳор атрофимдаги инсонларни камситишга, хўрлаш, кишиларга заҳмат етказиш, дилини оғритиш, беҳурмат қилиш, ҳаётларини издан чиқариш, келажакларини барбод қилиш, уларни бепичоқ сўйишга қаратилмаган.\nАгарда мени қуршаб турган кишилар менинг мақсад-муддаомни тўғри тушунишмаётган бўлса, бу – менинг айбим. Қаердадир хато кетганман, кишиларнинг қалбига йўл топишда адашганман, истакларимни тўғри талқин қилишда хатога йўл қўйганман…. Бундан ортиқ ўзимни оқлаш учун бошқа нима ҳам дейишим мумкин?… Бундан бошқа ҳар қандай сўз ортиқчалик қилади, назаримда….\nЯна бир ўзимга ёқмайдиган энг ёмон иллатларимдан бири шундаки, икки кунлик танишларимни ҳам ҳаддан зиёд ўзимга яқин оламан ва айтиш мумкин бўлмаган ҳақиқатларни ҳам эрким сиғиб эмин-эркин баён қилиб қўявераман: лабавойга ураман. Шунинг оқибатида Малоҳат эмас – маломат бўлиб қоламан, қўяман-да…..\nАлқисса, шоҳ ва шоир Бобур Мирзо янглиғ\nТОЛЕ ЙЎҚЛИК БОШИМГА БАЛОЛИҒ БЎЛДИ,\nҲАР НЕНИКИ АЙЛАДИМ ХАТОЛИҒ БЎЛДИ…\nдея руҳнинг эмраниши, қалбнинг ўртанишига қулоқ тутиб ўтиризмиз-да, мана, энди….\nЖУРНАЛИСТ: – Охирги савол: “Ўзбекистон мустақил журналистлар уюшмаси”ни давлат рўйхатидан ўтказишларига кўзингиз етадими?\nМ. ЭШОНҚУЛОВА: Ноумид шайтон. Қолгани вақтнинг ҳукмига ҳавола.\nФақат шуни айтишим мумкинки, мабодо ҳукумат уюшмамизни рўйхатдан ўтказишга монелик қилгудек бўлса, бу Ўзбекистон учун жудаям шармандали ҳолат бўлган бўларди…\nЖУРНАЛИСТ: – Рўйхатдан ўтди ҳам дейлик, ишни нимадан бошлаган бўлардингизлар?\nМ. ЭШОНҚУЛОВА: – Руйхатдан ўтса ҳам, ўтмаса ҳам фаолиятни давом эттирамиз.\nАйбсиз айбдор бўлаётган журналистларнинг ҳуқуқий манфаатларини ҳимоя қилишда кўмаклашамиз, қувончли, қайғули кунларимизда бир-биримизга далда бўламиз, яхши-ёмон кунларимизни баҳам кўрамиз.\nҚолаверса, Солижон Абдураҳмонов, Дилмурод Сайид каби журналистларни қамоқдан озод қилиш масаласида баёнотлар билан чиқиш режаларимиз ҳам йўқ эмас….\nЭнг муҳими, дунё ҳамжамиятини Ўзбекистоннинг ижтимоий, сиёсий, иқтисодий, маънавий ҳаётига оид ҳақиқий ҳолатдан хабардор этишда давом этамиз.\nЖУРНАЛИСТ: – Мазмунли суҳбатингиз учун ташаккур.\nМ.ЭШОНҚУЛОВА: – Мени эшитишга етган бардошингиз учун сизга ҳам…..\nСуҳбатни Салима РУСТАМОВА олиб борди


Қирғизистон Марказий банки валюталар курсини бир меъёрга келтириш мақсадида доллар сотиб олишни давом эттирмоқда\n12:26 / 04.04.2016\nҚирғиз миллий банки (Марказий банки) мамлакат валюталар бозорида ушбу ойдаги илк интервенциясини амалга оширди. Бу ҳақда, марказий банк сайтида эълон қилинган. Унга кўра, харид ҳажми 6,65 млн. долларни ташкил этган.\nМаҳаллий экспертларнинг фикрича, марказий банк, доллар курсининг кескин тушиб кетишига йўл қўймаслик мақсадида шундай чораларга қўл урмоқда.\nШунга қарамай, йил бошидан бери, Америка валютаси сомга нисбатан қадрсизланиб, 75 сомдан 68 сомгача тушиб кетди. Қирғизистон миллий банки март ойида жами 86,42 миллион доллар харид қилган бўлса, январь ойида аксинча, жами 17та интервенция чоғида, 65 миллион доллар сотган эди.\nЎтган йил давомида қирғиз миллий валютаси жаҳоннинг етакчи валюталарига нисбатан 28,9 фоизга қадрсизланган. Ўтган йил мобайнида, сом курсини бир маромда ушлаб туриш учун Қирғизистон Марказий банки 373,2 млн долларни сотишга мажбур бўлган эди.


Шанба, 26 Сентябр 2015 05:41\nУ ўзига ваҳий келганини айтиб юрибди. "Мен мизғиб олиш учун ётган эдим, кўзимни очсам ғарбдан овоз эшитилди: "Қулим менинг, сен менинг элчим бўласан". Шундан бери, мен Яратгандан тўғридан тўғри хабар оладиган, Муҳаммад пайғамбардан кейинги учинчи пайғамбар эканимни тушундим", дейди Нурали.\nОнаси унинг ишини қўллаб-қувватлайди. Муҳаммад пайғамбарнинг сийрати ҳақидаги китобни ўқиганидан кейин у боласига қарши чиқмасликни қарор қилибди. "Агар у алдаган бўлса, Аллоҳ таолодан жазосини олади", дейди онаси.\nТуркистондаги масжидларнинг бирининг имоми Қуръони каримда Муҳаммад с.а.в пайғамбарларнинг сўнггиси ҳамда бу муҳокама ҳам қилинмаслигини айтди. "Аллоҳ таолонинг каломида бунинг энг катта гуноҳларнинг бири эканлиги айтилади. "Аҳзоб" сурасида Муҳаммад пайғамбардан кейин пайғамбар бўлмаслиги зикр қилинади", деди имом Алихайдар Сейитбек ўғли.\nШаҳар ҳокимияти вакиллари унинг мактубига жавоб берибди. Бироқ, Нуралининг миссиясини қўллаб-қувватлагани йўқ. Ўз навтабида ўзини-ўзи пайғамбар деб эълон қилган одам психиатр рўйхатида тургани ҳам айтилади.\n« Нурсултон Назарбаев "Ҳазрати Султон" жоме масжидида намоз ўқиди\tФожиадан сўнг ҳаж ибодатига оид ташкилий ишлар ўзгартирилади »


Қалбни поклашдан ғофил ҳолда соф Ислом бутун гуноҳлардан фориғ қилади деб тушуниш ақлданми?! Исломни лозим тутган мусулмон кишининг аъзолари кичик гуноҳларни қилсалар-да, катта гуноҳдан тийилишига замон гувоҳдир. Мусулмонлар маст қилувчи ичимлик ичмайди, зино қилмайди, қимор ўйнамайди ва ҳаттоки, чекмайди ҳам. Лекин уларнинг қалбларида кечадигани бошқа нарсалардир.\nУлардан кўпчилиги қалбида соф – мусаффо раббоний тарбияни афзал кўришини инсоф билан эътироф қиламиз.\nАъзолар амалига қодир ҳолда қалб уйига эътиборсиз бўладиганлар ҳам оз эмас. Шу каби (Исломга) даъват, биродарлик ва яхши ахлоқ ҳақидаги кўп сўзлар аъзоларда гуноҳ хатарини уйғотадиган нафсдаги маъсиятлар ва қалб касалликларидан бўлган риё, ғазаб, нафрат билан ёнма-ён туради. Масалан, зинокор тошбўрон қилинса, кечирилади. Аммо гуноҳкор қалб соҳиби фақат дўзахда қарор топади, гарчи унинг зоҳирий амали сизни ажаблантирса ва бошлиқларнинг мулозимлари атрофидаги тушунарсиз гаплари сизни мафтун этса-да.\nАлбатта, Аллоҳ таоло бизни гуноҳларни тарк этишга буюрди. Бу гуноҳлар зоҳирий (қўл, тил, фарж ва бошқа аъзолар билан) қилинадими, яширин (ҳасад, кибр, ужб ( ўзидан ажабланиш) билан) қилинадими – баробардир. Аллоҳнинг назари тушадиган қалбни тўғриламай, зоҳиран тўғрилаш фойда бермайди.\n«Албатта, Аллоҳ сизларнинг суратларингиз ва жасадларингизга қарамайди ва лекин қалбларингиз қилган нарсага қарайди».\nЯъни аниқ бўлган гуноҳ амаллар ботиний бўлганидир. Даъват йўлида юрувчилар тажриба қилиб қалб касалликлари шайтоннинг ўқига боғланган занжир эканлигини билдилар. Фиқҳий фикрга мухолиф бўлиш учун қалбларидаги ёмонликлардан ғазаб-нафрат тарқатган ҳолда дунёдаги сафларда тасбеҳни ишлатган қанчасига бидъат этибори билан қараш зоҳир бўлди. Бироқ кибор уламолар, даъватчилар ва солиҳларнинг гапига кўра уларни шубҳалар ўраб олган. Фикри тор, шаръий илми кам бўлгани учун шубҳаларни тақсим қилолмайди. Шайтон унга даъватда муҳаббат бўлишини унуттиради. Ўз гумонлари билан қалбларида ғазаб қайнайдиганларга ғалабага эришиш учун ўрин йўқдир. Аллоҳнинг раҳматига, шафқатига ва муҳаббатига йўлиқиш учун қалбини поклашда Аллоҳ билан шартлашиб ғалаба қозонади. Зоҳирини тўғрилаб ,мағрурлигини сақлайдиган иблиснинг ёмонлиги бўлган иш амалга ошмайди. Кўпинча у (шайтон) оқибати ёмон хотима бўлган қалбнинг ҳалокатига ташлайди.\nБу даъватдаги асосий унсур инсондир. Инсондаги асосий унсур қалбдир. Бу даъват фақатгина «Аллоҳга соғлом қалб билан келганлар»га ва «очиқ қалб билан келганлар»гагина ёрдам беради. Ким ҳақиқий иймоний тарбияси етарли бўлмаган даъватчиларнинг ҳолига назар солса, уларнинг турли шакл ва кўринишларда зоҳирга чиқиб қолганини кўради. Масалан, Аллоҳ учун ёмон кўриш ёки яхши кўришда ҳаддан ошиш биродарликнинг маъносини ўзгартириб, уни муайян томон – ўзи мансуб бўлган жамоа, партия, сиёсий ҳаракатлар доирасидагина чеклаб қўйиш, шахслар ва ташкилотларга таассуб қилиш, «ҳали дунё кўрмаган ўзгача олам», «Ундан бошқа ҳамма нарса ботил бўлган мазҳаб»ни даъво қилиш шулар жумласидандир. Буларнинг барчаси нафсни тўғрилашга беъэтибор бўлиб, уни ўзгартирмай, мункар ишлардан қайтармай ва Қуръону суннатга эргаштирмай ташлаб қўйишдан келиб чиққан муқаррар натижадир. Бу инсонни залолатга бошлайдиган шайтоннинг йўлидир. Чунки у очиқ маъсият томондан келмайди. Шайтон уни ботилни фақат зоҳири билан, муҳкам ва муташобиҳ ҳукмларда ихтилоф қилиш билан машғул қилади. Кейин унинг атрофида тўпланган жамоатнинг турли фирқаларга ажралишига сабаб бўлади.\nАлбатта, бу даъватнинг асосий унсури инсондир. Инсондаги асосий унсур эса қалбдир. Бу даъват фақат «... Аллоҳ ҳузурига саломат қалб ила келса» (“Шуаро” сураси 89-оят) ва «...қайтувчи қалб ила келган»гадир (“Қоф” сураси 33-оят).\nБундай қалб эгасининг тана аъзолари, ботини ҳам, зоҳири ҳам бир хил уйғунликда, фақат Аллоҳнинг тоатига юради. Аллоҳ уни саъй-ҳаракатига баракот беради, натижада одамларга динни яхши кўрсатадиган, ўрнак бўладиган солиҳ кишига ҳамда одамларнинг муҳаббатини жалб қиладиган кишига айланади. Чунки уларнинг даъват қуроли яхши сўз бўлади. «Одамларга яхши гаплар айтинг» (“Бақара” сураси 83-оят).\nУлар яхшилик қиладилар «... ҳамда яхшилик қилинглар, шоядки, нажот топсангиз» (“Ҳаж” сураси 77-оят).\nТўғри бўлишга чақирадилар. «Имконим борича фақат ислоҳ қилишни истайман» (“Ҳуд” сураси 88-оят).\nАммо кимки қалбини мубоҳ ишларни тарк қилиш билан мақтанадиган касалликлардан сақламай туриб даъватчилар гуруҳига аралашса, унинг нафси гуноҳи кабираларга ғарқ бўлади. Бу одам худди ёмғирдан қочиб дўлга тутилган кишига ўхшайди. У даъватчилар сафи орасида ўзининг жоҳиллиги, ўзига бино қўйганлиги сабаб ваҳн ва ҳасрат-надоматга тушиб қолади. Даъватчи аввало нафсини тарбиялашдан бошлаши яхшидир. Гоҳида мусулмонлар ҳам мағлубиятга учрайдилар худди «ҳунайн » жангида бўлгани каби. «Ҳунайн кунида ҳам. Ўшанда сизни кўплигингиз ажаблантирган эди. Бас, сизга ҳеч фойда бермади ва ер кенг бўла туриб, сизга торлик қилиб қолди. Сўнгра ортга қараб қочдингиз» (“Тавба” сураси 25-оят).\nМўъмин кишига Аллоҳнинг йўлига одамларни чақиришда ўрнаклик вожиб бўлади. Одамлардан бошида айб-хатоларини беркитиб яширади. У бошида қилган хато-айбларини яшириб зоҳири ва ботинини ҳаётининг охиригача ислоҳ қилишда истиқоматда туради. У истиғфорда бўлиб тавба қилар экан, Аллоҳ унинг бошида қилган гуноҳларини кечиради.\nМуҳаббатнинг ўнта даражаси бордир: Биринчиси: Ал..


Қозоғистонда август ойида 854 мингдан ортиқ фуқарога манзилли ижтимоий ёрдам кўрсатилди\n25 Август 2021 13:48\nNUR-SULTAN. Kazinform – Қозоғистонда 2021 йил 1 август ҳолатигакўра, 177,9 минг оиладан 854,3 минг киши манзилли ижтимоий ёрдам олди. Бу йил бу мақсадлар учун бюджетдан 122,8 миллиард тенге маблағ ажратилди, деб хабар беради Kazinform ҚР Меҳнат ва аҳолини ижтимоий муҳофаза қилиш вазирлигига таяниб.\n«Ижтимоий манзилли ёрдам оиласининг ҳар бир аъзоси аҳоли жон бошига ўртача даромади ҳудудий яшаш даражасининг 70 фоизидан кам бўлган фуқароларга тайинланади. Бундан ташқари, манзилли ижтимоий ёрдам кўрсатишнинг янги механизмини амалга ошириш доирасида барча ҳудудларда кам таъминланган оилаларнинг мактаб ёшига етмаган болаларига кафолатланган ижтимоий тўплам билан таъминлаш бўйича тегишли ишлар олиб борилмоқда», - дейилади хабарда.\n2021 йил 1 августда манзилли ижтимоий ёрдам олувчилар орасида 1 ёшдан 6 ёшгача бўлган 216 минг болага озиқ -овқат ва маиший кимё тўплами кўринишидаги ижтимоий пакет топширилди.\nЭслатиб ўтамиз, фавқулодда режим ва карантин чоралари туфайли 2020 йил II, III ва IV чоракларида, шунингдек, 2021 йилнинг I ва II чоракларида манзилли ижтимоий ёрдам олувчиларига нафақа тайинлаш муддати узайтирилди.\nҲозирги вақтда қозоғистонликлар яшаш жойидаги бандликка кўмаклашиш марказига, шунингдек egov.kz электрон ҳукумат портали орқали манзилли ижтимоий ёрдам тайинлаш учун ариза беришлари мумкин.


Абдусалом Азизов Ўзбекистон миллий жамоаси билан учрашди\nЎзбекистон футбол ассоциацияси Президенти Абдусалом Азизов Грузияга қарши баҳс олдидан миллий жамоа аъзолари билан учрашди, дея хабар бермоқда ЎФА матбуот хизмати.\nФутболимиз раҳбари миллий жамоа олдида турган кейинги мусобақалар масъулияти, уларга тизимли тайёргарлик кўриш, ҳар бир ўйинда сидқидилдан ҳаракат қилиш лозимлиги ҳақида фикр билдирди.\nМиллий жамоада ўйнаш ҳар бир футболчи учун фахр эканлиги, жамоа бирдам бўлиб, Ватан шарафи учун курашиши ва юрт обрўсини халқаро майдонларда муносиб ҳимоя қилиш кераклиги таъкидланди.\nШунингдек, футболчи ва мураббийлар билан ўтган суҳбатда ижобий натижаларга эришиш учун ЎФА томонидан барча зарур шароитлар тақдим этилиши маълум қилинди. Ўз ўрнида жамоамизнинг бир қатор етакчи футболчилари ўз фикрларини билдириб ўтишди. Абдусалом Абдумавлонович бўлажак учрашувларда жамоамизга омад тилади.\nЎФА раҳбари мураббийлар штаби билан суҳбатда тайёргарлик жараёнида кучли жамоаларга қарши ўртоқлик учрашувлари ўтказиш муҳимлигини эътироф этди. Сречко Катанец миллий жамоамиз билан ишлашдаги дастлабки таассуротлари ва фикр-мулоҳазаларини билдирди. Клублардаги мунтазам машғулотларда футболчиларнинг жисмоний тайёргарлигига алоҳида эътибор қаратиш зарурлиги айтилиб, бу борада жамоаларга керакли кўрсатмалар берилишига қарор қилинди.\n«Тиббий штаб томонидан жароҳат олган футболчилар борасида маълумотлар эшиттирилди ва ЎФА президенти уларга энг замонавий, юқори даражадаги тиббий ёрдам кўрсатиш амалиётини давом эттиришга кўрсатма берди», - дейилади ЎФА хабарида.\nШундан сўнг Ўзбекистон миллий жамоаси Грузияга қарши баҳсда иштирок этиш учун Тбилисига жўнаб кетди.\nЭслатиб ўтамиз, Грузия - Ўзбекистон учрашуви 15 ноябрь куни Грузиянинг Гори стадионида ўтади. Баҳс соат 19:00да бошланади.\n16:58 / 10.02.2022\nФИФА рейтинги: Ўзбекистон миллий жамоаси бир поғона пастлади, Бельгия жаҳонда, Эрон Осиёда пешқадам\n15:32 / 04.02.2022\nЎзбекистон миллий жамоаси ҳужумчиси Эрон чемпионати пешқадами сафига ўтди\nЎзбекистон миллий жамоасининг Янги Зеландияга қарши ўйини бекор қилинди


— Гуноҳи кўп инсонлар бу дунёда кўп қийналади-ми? Негадир ниятларимга етишим қийин, ташвишларим кўп. Баъзан гуноҳларим учун шунақа бўлса керак, деб ўйлайман...\n— Улуғ уламолардан Шамсуддин Димашқий раҳимаҳуллоҳ айтади: “Гуноҳкорлик барча нарсадаги – умрдаги, ризқдаги, илмдаги, тоат-ибодатдаги барча баракотни ўчириб юборади. Умуман олганда, дину-дунёдаги бирор баракотни қолдирмай барчасини батамом маҳв этади. Аллоҳ таолога гуноҳкор бўлган банда, дини-ю дунёсидаги барча баракотдан маҳрум этилган кишидир деб айтилса, хато бўлмайди. Ер юзидан баракотнинг кўтарилиб кетишининг бирдан-бир сабаби ҳам бандалар тарафидан содир этилган гуноҳлардир”.\nБанда гуноҳи туфайли баракотли ризқдан маҳрум қилинади. Гуноҳкорлик ризқдаги ва умрдаги баракотни ўчириб юборишининг сабаби шуки, гуноҳкор шахсларни шайтон жиловлаб олади. Улар эса ўзларини шайтонга бутунлай топшириб кўядилар, натижада у уларнинг устиларидан ҳокими мутлаққа айланади. Шайтон эгалик қилган ўринлардан баракот батамом ўчиб кетади. Шунинг учун тоат-ибодатда, зикрда, яхшилик қилишда бардавом бўлиш, истиғфорни кўп айтиш лозим. Зеро, ҳадислардан бирида Пайғамбаримиз алайҳиссалом: “Ким истиғфор айтишни ўзига лозим тутса, Аллоҳ унинг мушкулини кушойиш қилади, оғирини енгил қилади ва ўзи ўйламаган томондан ризқ беради”, деганлар (Имом Абу Довуд, Имом Ибн Можа ривояти).\nБанданинг “Астағфируллоҳ” ва шу маънодаги калималарни тилида айтиб, дили билан тасдиқлаши истиғфордир. Умумий маънода эса истиғфор диндорликни ифода этади. Валлоҳу аълам!\n200 марта ўқилди\nДругие материалы в этой категории: « Имон қуввати\tДаврий нашрларда: Бирисин ой англа, бирисин қуёш... »


Диёр Имомхўжаев Суперлига форматининг ўзгариши борасидаги гап-сўзларга ойдинлик киритди\n9 август, 2018, 15:42 1144\nСуперлига форматининг ўзгариши борасидаги гап-сўзлар асоссиз\nБир неча кундан бери Суперлига формати ўзгариши борасида турли хил гаплар юрганди. ПФЛ бош директори ўринбосари Диёр Имомхўжаев ўзининг ижтимоий тармоғи орқали ушбу миш-мишларга ойдинлик киритди. Дея хабар бермоқда SPORTS.uz сайти.\nЭктор Купернинг маоши ва шартномаси, энди Суперлигада тақвим ўзгармаслиги борасида Диёр Имомхўжаевнинг фикрлари\n- Аллақачон 20-тури якунига етган Ўзбекистон Суперлигасининг формати ўзгармайди.\nАввалдан белгилаб қўйилганидек, Суперлига клублари 22-турдан кейин иккига бўлинади. Дастлабки олти ўрин эгалари кейинги 10 та тур давомида чемпионлик курашини ўзаро давом эттиради. Кейинги олтилик эса Суперлигадаги ўрнини сақлаб қолиш учун рақобат ҳосил қилади.\nАна холос! Ёзда ПФЛда "қор ёғиб", регламентни "совуқ урибди"\nБунда “олтин очко” қоидаси ўз кучини сақлаб қолади. Профессионал футбол лигаси мавсумнинг қоқ ўртасида чемпионат формати ўзгаришини мантиқсиз иш деб ҳисоблайди. Бунгача бўлган гап-сўзлар эса ҳеч қандай асосга эга эмас, - дея ёзади Диёр Имомхўжаев.


DataLife Engine > Версия для печати > “Маҳаллабай” ишлашнинг самараси: Бу сафар бир кунда 800 дан ортиқ фуқароларнинг масалалари ҳал этилди!\nDataLife Engine > ДХА янгиликлари > “Маҳаллабай” ишлашнинг самараси: Бу сафар бир кунда 800 дан ортиқ фуқароларнинг масалалари ҳал этилди!\nАҳоли мурожаати энди маҳаллаларда хал этилмоқда. Ҳар бир туман, энг олис аҳоли манзиллари эътибордан четда қолмайди. Сайёр автобус орқали исталган жойга етиб борамиз ва давлат хизматини кўрсатамиз.\n“ДХМ-маҳалла-фуқаро” тамойили ДХАнинг бош мақсади этиб белгиланган. Мақсад, фуқароларга енгиллик яратиш шу билан бир қаторда муаммоларини тинглаб бартараф этиш.\nКеча эрта тонгдан ДХА Жиззах вилоят бошқармаси ҳамда Ш.Рашидов туман ДХМ ходимлари 4 та маҳалла сари отланишди. Манзил Сарайлик, Яхтанлик, Тараққиёт ва Эски Тошкентлик маҳаллалари.\nОила, уй-рўзғор ташвишлари билан овора бўлган маҳалла аҳли сайёр давлат хизматларидан унумли фойдаланишди. Шу куни 9 та давлат хизмати бўйича 82 нафар аҳолининг мурожаати ҳал қилинди.\n40 нафар шахсга СТИР олиб берилди, 27 нафар бола боғчага рўйхатга қўйилди, оила қуриш остонасида турган 4 нафар фуқарога никоҳда туриш ёки турмаслиги борасида маълумотнома тақдим этилди, ФҲДЁ соҳасида бир қанча муаммо ва тўсиқларга дуч келаётган 4 нафар шахснинг масаласи ўрганилди. Бундан ташқари номида уй жойи бор ёки йўқлиги, пенсия маьлумоти, руҳий касалликлар деспансерида туриш ёки турмаслиги, сув ва газ тармоғига уланиш, солиқдан қарзи бор ёки йўқлиги борасидаги давлат хизматларига ҳам мурожаатлар бўлди.\n- Ходимлар бу билан чекланиб қолмасдан уйма-уй юрган ҳолда ҳуқуқий тушунтиришлар ҳам беришди, - дейди Ш.Рашидов туман давлат хизматлари маркази директори Насим Бекмуродов. - Сайёр хизматлар давомида аҳоли ўртасида хизматларни давлат хизматлари марказларига келмасдан, Ягона интерактив портал орқали электрон тарзда олиш ҳам тарғиб қилинди.\nШу куни барча туман (шаҳар) ДХМлари томонидан ташкил этилган сайёр хизматларда 808 нафар фуқароларга мактабгача таълим муассасасига фарзандини жойлаштириш, пенсия миқдорини аниқлаш, солиқ тўловчининг идентификацион рақамини олиш, Фуқароларни жамғариб бориладиган пенсия таъминоти тизимига ҳисобга олиш, кадастр паспортини шакллантириш каби хизматлар кўрсатилди. 350 дан ортиқ ҳуқуқий тушунтиришлар берилиб, фуқароларни қийнаб келаётган муаммолар ўрганилди.\nАлишер Неков - ДХА Жиззах вилоят бошқармаси бошлиғи ўринбосари


Халқ депутатлари туман Кенгашининг биринчи сессияси бўлиб ўтди | Toyloq.uz\nХалқ депутатлари туман Кенгашининг биринчи сессияси бўлиб ўтди\nБугун Халқ депутатлари туман кенгашининг биринчи сессияси бўлиб ўтди. Унда вилоят ҳокимининг ўринбосари Рустам Қобилов, маҳаллий кенгаш депутатлари, туман ҳокими ўринбосарлари, сектор раҳбарлари, ҳуқуқ-тартибот идоралари, корхона, ташкилот, муассаса раҳбарлари, маҳалла фуқаролар йиғинлари раислари иштирок этишди. Сессия ишини туман кенгаши депутати М. Тўраев бошқариб борди. Сессия ўз ишини бошлашдан олдин Ўзбекистон Республикасининг мадҳиясига эҳтиром кўрсатилди. Шундан сўнг, туман сайлов комиссияси раиси Ҳ. Тиркашев туман кенгаши депутатларига гувоҳнома ҳамда кўкрак белгисини топширди.\nДастлаб, Халқ депутатлари Тойлоқ туман Кенгашига 2019 йил 22 декабрь куни ўтказилган сайлов натижалари тўғрисида туман сайлов комиссияси раиси Ҳ. Тиркашевнинг ахбороти тингланди. Шундан сўнг Халқ депутатлари туман Кенгашига сайланган депутатларнинг партия гуруҳларини рўйхатга олиш ва гуруҳ раҳбарларини тасдиқлаш масаласи кўриб чиқилди. Шунингдек, сессия доирасидатўғрисида Халқ депутатлари туман Кенгашининг Регламентини тасдиқлаш депутатларнинг муҳокама марказида бўлди ва туман кенгашининг доимий комиссиялари тузилди ҳамда уларнинг таркиби тасдиқланди.\nСессияда ташкилий масала кўрилди. Халқ депутатлари туман кенгаши сайланган партия гуруҳлари депутатлари сўзга чиқиб, кейинги йилларда туманимизда ижтимоий-иқтисодий соҳаларда амалга оширилган ислоҳотларни атрофлича таҳлил этишди ва бу эзгу амалларнинг бажарилишида туман ҳокимининг ҳиссаси катта эканлигини таъкидлашди ва туман кенгаши депутатларини туман ҳокими лавозимига тақдим этилган номзодни қўллаб-қувватлашга чақирди. Шундан сўнг депутатлар туман ҳокимлигига номзод Баҳодир Бабоназаровни туман ҳокими этиб сайлашди.\nСайтдаги охирги маълумот киритилган сана:05.08.2020


Ўзбек замонавий шеърияти | Страница 5 из 53 | www.ziyouz.uz\nБош саҳифа Ўзбек шеърияти Ўзбек замонавий шеърияти (5)\nКаримабегим 1955 йилда туғилган. Фарғона давлат педагогика институтининг (ҳозирги ФарДУ) ўзбек тили ва адабиёти факультетини тугатган. Унинг “Сиз мени билмайсиз”, “Дилдорим, онам” шеърий ҳамда “Тунги шарпалар”, “Бағдод ва бағдодликлар” номли насрий китоблари нашр этилган. ХАЛҚИМ Сен – тупроқсан, авайлаган Ҳатто давоми…\nМухтасар Тожимаматова 1975 йилда туғилган. Фарғона давлат университетининг ўзбек филологияси факультетини тамомлаган. “Тавоф” ҳамда “Кўнглим шуълалари” номли шеърий тўпламлари чоп этилган. * * * Нима у қалбимни уйғотган оҳанг, Нигоҳларинг аро сирғалган севинч? Юрагим кафтига қўйдим юрагинг, Атиргул мисоли очилди давоми…\nРаъно Узоқова 1916 йилда туғилган. Термиз педагогика техникумида таҳсил олган. “Мардона юринг”, “Субҳидамда учган қалдирғоч” шеърий тўпламлари, “Малоҳат”, “Сарвиқад”, “Макр ва муҳаббат”, “Гуландом”, “Тун сирлари”, “Орзу” каби достонлар ва балладалар ҳамда “Меҳри”, “Рашк”, “Зафарнинг ҳукми”, “Учрашув”, “Қасос”, “Ўғирланган бахт” каби давоми…\nШукуржон Жабборова 1959 йилда туғилган. Тошкент давлат университетининг (ҳозирги ЎзМУ) журналистика факультетини битирган. Унинг “Дил изҳори”, “Фариштам”, “Мени кечир, дилкашим”, “Маҳаллам – менинг фахрим”, “Кўнгилдаги дунё” сингари китоблари нашр этилган. * * * Кабутар! Бир дона паринг ташлаб ўт, Тинчликни давоми…\nРаззоқ Абдурашид 1936 йилда туғилган. Ўрта Осиё давлат университетининг (ҳозирги ЎзМУ) ўзбек филологияси факультети журналистика бўлимини тугатган. Шоирнинг “Йўл бошида”, “Кафтимда олам”, “Сукунат”, “Мусаффо осмон”, “Юлдузлар хаёли”, “Эҳтирос”, “Ёруғлик” сингари тўпламлари нашр этилган. ТОНГ СУРУРИ Борлиқ яна зеболашди, Ажаб, қара, давоми…\nТеша Сайдалиев 1933 йилда туғилган. Самарқанд давлат университетининг ўзбек тили ва адабиёти факультетини битирган. “Туҳфа”, “Сурхон садолари”, “Кўнгил гавҳари” шеърий тўпламлари нашр этилган. Шоир 1972 йилда вафот этган. ИНТИЗОРДИР ҚАЛБИМДА ЎЙИМ Деразам ортидан ой қарар ёввош, Сенмисан деб, боқаман унга? давоми…\nФарида Анис 1968 йилда туғилган. Қўқон давлат педагогика институтининг ўзбек тили ва адабиёти факультетини тугатган. Унинг “Ойдин йўлим”, “Отамнинг орзулари” каби шеърий китоблари нашр этилган. * * * Ҳар қаёнга юзни бурсам кўз кўрурми яхшилар, Ман каби бир муштипар ҳолин давоми…\nОзод Хушназарзода 1951 йилда туғилган. Тошкент давлат университетининг (ҳозирги ЎзМУ) тарих факультетини тугатган. “Соат чиқиллайди”, “Қаршингизга келдим”, “Миллатим, дардингга дармонман” номли шеърий китоблари нашр этилган. * * * Баъзан дайди шамол кирса-да уйга, Одамлар эшикни беркитар илдам. Изғийди бу шамол, давоми…\nМукаррама Муродова 1947 йилда туғилган. Андижон давлат педагогика институтининг (ҳозирги АДУ) ўзбек тили ва адабиёти факультетини тамомлаган. “Сени куйлайман”, “Ёруғ кун”, “Баҳор” каби шеърий тўпламлари нашр этилган. Шоира 2005 йилда вафот этган. ҚОҚИГУЛЛАР Ёр тарафга элтар йўллар – Банд айлабди давоми…\nЭлёр Мурод 1987 йилда туғилган. Ўзбекистон давлат санъат ва маданият институтида ўқиган. Шеърлари республика матбуотида эълон қилинган. * * * Олислардан энгашганда ой, Тун ваҳмини қувади ёғду. Юлдузми бу, қуёшмикан, ҳой, Юрагимда туғилган туйғу? Ёришади бутун вужудим, Борлиқ аро йўқ давоми…\n5-саҳифа. Жами: 53«12345678910»Охири


Яқин Шарқ тинчлик саммитидан олдин бугун Исроил ҳукумати фаластинликларга қарши жорий этилган чекловларни қисман юмшатди.\n25 июн 2022, Тошкент вақти: 19:12\nиюн 01, 2003\nФаластин расмийларига кўра, рухсатномага эга бўлган тахминан 3 минг 500 нафар фаластинлик Исроилдаги иш жойларига қайтганлар.\nИсроил ҳукумати ҳар куни 25 минг фаластинликка ишлаш учун Исроил ҳудудларига киришига рухсат беришини маълум қилди.\nАммо Фаластин Меҳнат вазири Хасан Хатибнинг қайд этишича, чекловлар қисман юмшатилгани кам таъсир қилади, чунки бир неча миллион фаластинлик ишсиздир.\nШу ҳафта Иорданияда ўтказиладиган учрашувда Исроил Бош вазири Ариэл Шарон, Фаластин Бош вазири Маҳмуд Аббос ва АҚШ президенти Жорж Буш Яқин Шарқ тинчлик режасини муҳокама қиладилар.


12.01.2022 Чоп этиш учун\nТадбирни Олий Мажлис Қонунчилик палатаси Спикерининг биринчи ўринбосари ўринбосари А.Саидов кириш сўзи билан очиб берди.\nҚайд этилганидек, Президентимиз лавозимга киришиш тантанали маросимига бағишланган Олий Мажлис палаталари қўшма мажлисида Янги Ўзбекистон Тараққиёт стратегиясинининг 7 та устувор йўналиши белгилаб берилган. Мазкур ҳужжатда ислоҳотларнинг узвийлиги ва давомийлигини таъминлаш мақсадида “Ҳаракатлар стратегиясидан – Тараққиёт стратегияси сари” деган тамойил асосий ғоя ва бош мезон қилиб олинган.\nТараққиёт стратегияси 94 мақсад, 407 та чора-тадбирлардан иборат. Унда кейинги беш йилликда мамлакатимизни ривожлантириш ва Янги Ўзбекистонни барпо этиш стратегиясини амалга ошириш босқичлари, масъуллари ҳамда ижрочилари аниқ белгилаб бериляпти.\nШунингдек, юртимизда яшаётган ҳар бир фуқаронинг ҳуқуқ ва эркинликлари, қонуний манфаатлари энг олий қадрият этиб белгиланмоқда.\nТадбирда депутатлар жамоатчилик назоратини амалга оширишнинг замонавий шаклларини ривожлантириш, жамоавий мурожаатлар асосида ҳудудий, тармоқ ва давлат дастурлари ижро сифатини текшириш амалиётини жорий этиш бўйича ўзларининг таклифларини билдирдилар.\nИжтимоий шерикликнинг самарасини ошириш, нодавлат нотижорат ташкилотлари ва фуқаролик жамиятининг бошқа институтларини давлат томонидан субсидиялар, грантлар ва ижтимоий буюртмалар шаклларида қўллаб-қувватлаш ҳажмини ошириш масалалари ҳам таҳлилий кўриб чиқилди.\nТадбирда депутатлар томонидан Тараққиёт стратегиясида белгиланган устувор мақсадлар атрофлича муҳокама қилиниб, бир қатор таклифлар билдирилди.\nЙиғилиш якунда кун тартибидаги масала юзасидан қўмитанинг тегишли қарори қабул қилинди.


ИККИ ЧАПАНИ — Nargis.uz\nЁзнинг иссиқ кунларидан бири эди. Товуқлар девор тагида тумушуқларини очганларича, ҳаракатсиз қотишган. Уларнинг оғир нафас олишларини узоқдан кўриш мумкин. Мушуклар қаёққадир йўқолган, итлар эса кўланкада ўлик каби узала тушиб ётишибди. Вейсил билан биргаликда тут дарахтининг соясида уч тош ўйнамоқчи бўлдик. Мен бир неча маротаба уни ютдим, неча маротаба эса Вейсил ўйинда ғолиб келганини иккимиз ҳам билганимиз йўқ. Ниҳоят шабода турди. Танамизни ялаб, роҳт баҳш этди ва куннинг оғир иссиғини ҳайдашига ишора қилгандек бўлди.\nВейсил девор тагига қуритиб, бостирилган пичанни кўрсатиб:\n“Сакрай оламанми?” деди.\nАлбатта бунга ҳеч бир эътирозим билдирмадим. “Қани, ҳа” дедим. Икки чапани девор ёнидаги ёғоч нарвондан унинг устига чиқдик. Ёнма-ён туриб, пастга қарадик. Шу сабабли кута бошладим. Биринчи бўлиб қўлларини икки ёнга ёзганича Вейсил сакрамоқчи бўлди. У икки тиззасини бироз букиб, қаддини олдинга эгди. Оёқлари уйнинг томидан айрилиб, ўтларнинг устига тушганига қадар Вейсилнинг “Хоооп” деган хайқириғи қулоғимда жаранглаб турди. У ўт устига тушиб, менга қараганидан сўнг, унинг харакатларини такрорлаган холда пастга сакрадим. Узоқ вақт тут ёғочида ўтиришдан қотиб қолган баданимиз худди ёзилгандек бўлди. Яна нарвонни қайтадан тираб, уйнинг томига чиқдик. Иссиқ ҳавода эсган шабода бизга роҳат баҳш этарди. Яна қўлларимизни икки томонга кенг ёзганча қушлар каби учишга шайландик. Бир марта сакрадик, яна бир марта… Шундан сўнг қанча сакраганимизни санамай қўйдик. Энг охири эсда қолган нарсам “йигирма бир” дея сакраганимиз бўлди. Ниҳоят бу ўйин ҳам жонимизга тега бошлади. Шу орада яна қанча сакрашимизни режалаштириш пайида эдик-ки, ўйин бошловчиси Вейсил: “Мустафа, кел бошимиздан умбалоқ ошиб сакраймиз?” деб қолди.\nАжабо бу қандай бўлади? Бош устидан умбалоқ ошиб сакрашни ҳеч эшитмаган ва кўрмаган эдим. Аммо бу тарзда сакраш, тўғриси менга ёқинқирамай турарди. Бироз тараддудланиб, “Майли, фақат биринчи сен бошла” дедим. Вейсил олдиндан бунга тайёр экани кўринарди.\n“Бўлди” деди-да, чуқур нафас олиб, қандай сакраб тушишини кўрмоқчи бўлгандек, пастга қаради, унинг бир оз қўрқаётганлиги сезилиб турарди. Бир оз эгилиб, боши ўт устига тушганида пастда қолмаслиги учун бадани ва харакатларинини бирлаштирди. Ҳақиқатдан ҳам пастда уйилган пичанга унинг боши тегди, гавдаси бироз ёйилди-да, кейин ўтларнинг четидан тупроққа думалаб тушди. Оёққа тураркан , бироз зорлангандай бўлди. Устига ёпишган ўтларни қоқаркан, мен унинг юзини кўришга шошилдим. Унинг юзида ушбу сакрашдан катта завқ олганлигидан асар ҳам йўқ эди, аммо у йиғламасди.\n“Ачишаяптими?” дедим ниҳоят тилга кириб.\nУ устига ёпишган ўтларни тозалашда давом этаркан, инкор маъносида, бошини қимирлатиб, “йўқ” деди. Бош устидан умбалоқ ошиб сакраш катта завқ боғишламагани кўриниб турсада, унинг ҳеч бир жойи тирналмабди. Мен ҳам сакрашга қарор қилдим. Чуқур нафас олиб тараддуд кўра бошладим. Балки бир оз бош устидан сакрашдан қўрқаётганимданми ёки Вейсил қаддини тутмай, йиғлай бошласа бу ниятимдан воз кечиш имкони бўлиб қолар деган умидда бир қарорга келмай турардим.\nВейсил эса менга қараб турар, аммо йиғламас эди. Яна бир оз кутдим, кейин ўтларга бошим тегар даражасида сакрашимни режалаштириб, ҳозирландим. Сакрашдан олдим бироз ҳаяжонландим. Агар ҳеч жойимиз ачишмаса, бир оз яна сакраймиз. Мен ҳам Вейсил сингари бошимни елкамга тортиб сакрадим, кейин эса ҳаракатларимни назорат қила олмай пичан устидан тупроққа юмалаб тушдим. Оёққа турар эканман, бир оз ғингшидим, аммо ҳамма нарса жойидагидек дарҳол ўзимни тутиб олдим. Вейсил менга қараб турарди. У бўғиқ овозда “Қалай?” деди. Ҳамма жойим оғрир, қаддимни зўрға тутиб турардим.\n“Меники бироз ачишди”, дедим-у, оғрияётган белимни тўғирлашга ҳаракат қилдим. Вейсил “Меники ҳам бироз ачишди” деди-ю, у гапини тамомламасдан бир биримизни қучоқлаб йиғлай бошладик.\nТурк тилидан Н.Қосимова таржимаси.\nАввалгиси: ҚИШЛОҚЛАРДА СУВ МУАММОСИ ЕЧИЛАДИМИ?\nНавбатдаги:ПОЙТАХТ ЖУРНАЛИСТЛАРИ УЧУН ЯНГИ СЕМИНАР-ТРЕНИНГ


ЎзА - Ёшларга эътибор – келажакка эътибор\n24.06.2014 15:14 Ёшларга оид давлат сиёсати\nЖисмонан соғлом, маънан етук, мустақил фикрлайдиган ва интеллектуал салоҳиятли авлодни вояга етказиш Президентимиз Ислом Каримов раҳнамолигида амалга оширилаётган давлат сиёсатининг устувор йўналишларидандир.\nДавлатимиз раҳбарининг жорий йил 6 февралда қабул қилинган “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори бу борадаги ишларни янги босқичга кўтаришга хизмат қилмоқда.\nКитоб туманидаги 90 умумий ўрта таълим мактаби, 2 давлат ихтисослашган мактаб-интернати, 10 касб-ҳунар коллежи ва бир академик лицейда ёшлар замонавий шароитларда таълим-тарбия олмоқда.\nЁшларнинг ижтимоий-сиёсий фаоллиги ва ҳуқуқий маданиятини юксалтириш аввало улар таълим-тарбия олаётган даргоҳдан бошланади. Шу маънода, туман ёшларининг катта қисмини қамраб олаётган турли маънавий-маърифий тадбирларнинг мазмуни аввало уларнинг фаоллигини оширишга қаратилмоқда. Таълим муассасаларида ташкил этилган “Ораста қизлар” тўгараклари 2300 га яқин ўқувчи қизларни ўз сафига бирлаштирган. “Тенгдош – тенгдошга” тамойили асосида олиб борилаётган ушбу тадбирлар 9-синфни битираётган ёшларни таълимнинг кейинги босқичига тўлиқ қамраб олиш, эрта турмуш қуриш, одам савдоси ва бошқа нохуш ҳолатларнинг олдини олишга кўмаклашмоқда.\n“Биз – буюк юрт фарзандларимиз!” шиори остида анъанавий ўтказиб келинаётган фестивалда минглаб ёшлар иштирок этмоқда. “Шунқорлар”, “Ёш чегарачилар”, “Сиз қонунни биласизми?”, “Ёш истеъмолчи”, “Ёш қутқарувчи” каби танловлар уларнинг жисмоний ва маънавий камолотида муҳим аҳамият касб этмоқда. “Ҳоким ва ёшлар” лойиҳаси доирасида касб-ҳунар коллежларида бўлиб ўтаётган учрашувлар бугунги кун ёшларининг ақлий ва ижодий салоҳияти ошиб, дунёқараши кенгайиб бораётганини кўрсатмоқда.\nТуманимизда яратилаётган янги иш ўринларига ёшлар, асосан, касб-ҳунар коллежи битирувчиларини жойлаштиришга алоҳида эътибор қаратилмоқда. Ўтган йили туманда яратилган 6156 янги иш ўрнининг 3450 таси, шу йилнинг ўтган даврида яратилган 2452 янги иш ўрнининг 1652 таси ёшларнинг иш билан боғлиқ муаммоларига ечим берди. Туманни ижтимоий-иқтисодий ривожлантириш, озиқ-овқат, саноат салоҳиятини юксалтириш, инвестиция ва бошқа дастурлар доирасидаги лойиҳаларни амалга оширишда ҳам аввало ёшлар манфаати инобатга олинмоқда.\nЎтган йили тумандаги иқтисодиёт ва хизмат кўрсатиш касб-ҳунар коллежи капитал таъмирланди. Ижтимоий-иқтисодиёт коллежида 100 ўринли турар-жой биноси қурилмоқда. Шу йилнинг ўзида коллежлар моддий-техника базасини мустаҳкамлаш учун 80 миллион сўмликдан ортиқ турли мебель жиҳозлари, китоблар харид қилинди.\nТегишли ташкилотлар мутахассислари иштирокида касб-ҳунар коллежлари битирувчиларини тадбиркорликка жалб қилиш мақсадида мунтазам суҳбатлар ўтказилмоқда. “Менинг бизнес ғоям” лойиҳасида қатнашган ўқувчилардан 2 нафари танловнинг вилоят босқичи ғолиби сифатида имтиёзли кредит олиш бўйича сертификатни қўлга киритди. Жорий йилда 89 битирувчига 498 миллион сўм кредит ажратиш режалаштирилган.\nЎқувчиларимиздан уч нафари химия ва математика фанларида халқаро олимпиадаларда бронза медалларига сазовор бўлган. 1-давлат ихтисослашган мактаб-интернатнинг 8-синф ўқувчиси Юлдуз Неъматова шу йил июль ойида 14 ёшгача бўлганлар ўртасида Жанубий Кореяда ўтказиладиган математика фанидан олимпиадада иштирок этади. 4 нафар 9-синф ўқувчиси фан олимпиадаларида вилоятда биринчи ўринни эгаллаб, ўзлари хоҳлаган академик лицей ёки касб-ҳунар коллежида ўқиш имкониятига эга бўлди.\nТуманимизда 67 замонавий спорт зали, 362 спорт майдончаси фаолият кўрсатмоқда.\nПрезидентимиз томонидан спорт билан шуғулланувчи қизларга ҳар йили бепул спорт формалари берилаётгани ўқувчи қизлар ўртасида спортнинг янада оммавийлашишига хизмат қилмоқда. Бу йил туманимиздаги 2926 нафар қиз ана шундай спорт формаси билан таъминланди.\nБундай юксак ғамхўрликларнинг амалий ифодаси сифатида иқтисодиёт ва хизмат кўрсатиш касб-ҳунар коллежининг икки ўқувчиси спортнинг каратэ-до тури бўйича Ўзбекистон чемпиони бўлиб, Осиё чемпионатида қатнашиш ҳуқуқини қўлга киритди.\nЗамонавий ахборот-коммуникация технологияларидан мақсадли фойдаланишнинг ҳам ёшлар тарбиясидаги аҳамияти катта. Тумандаги барча касб-ҳунар коллежлари, 76 умумтаълим мактаби замонавий компьютер синфлари билан таъминланган, электрон дарсликлар яратилган. ZiyoNET тармоғи орқали таълим соҳасидаги барча керакли маълумотлар олиниб, дарс жараёнида тўлиқ фойдаланилмоқда.\nБуларнинг барчаси мамлакатимизда ёш авлоднинг манфаатларини ҳар томонлама муҳофазалаш, соғлом ва баркамол инсонлар этиб вояга етказиш борасида амалга оширилаётган изчил чора-тадбирлар самарасидир.\nКитоб тумани ҳокими.


Ўзбекистон демократлари Крейг Мюррейни қўллаб-қувватламоқда\nШайбон 31 октябрь куни Буюк Британиянинг Ўзбекистондаги элчихонаси олдида ушбу мамлакат элчиси Крейг Мюррейни қўллаб-қувватлаш мақсадида йиғин уюштирилди.\nАйрим манбаларда Буюк Британия элчиси Ўзбекистонда инсон ҳуқуқлари поймол этилаётганини танқид қилгани учун ўз юртига чақириб олингани тўғрисида хабарлар тарқалмоқда. Шу боис Ўзбекистондаги айрим кучлар айни вазиятда элчини қўллаб-қувватлашга ҳаракат қиляпти.\nЙиғин иштирокчилари орасида Ўзбекистон инсон ҳуқуқларини ҳимоя қилиш жамияти ва «Эрк» демократик партияси аъзолари, оддий фуқаролар бор эди.\nЙиғин қатнашчиларининг айтишича, бу акция М.Ардзинов ва тарафдорлари 29 октябрь куни мазкур элчихона олдида ўтказган норозилик пикетига жавоб сифатида ташкил этилган.\nЭслатиб ўтамиз, инсон ҳуқуқлари ҳимоячиси М.Ардзинов ва унинг тарафдорлари К.Мюррейнинг фаолиятидан норозилик билдирган эди.\nЙиғин қатнашчиларининг сўзларига қараганда, К.Мюррей Ўзбекистонда инсон ҳуқуқларини ҳимоя қилиш борасида мамлакатда фаолият юритаётган элчилар орасида энг фаолидир. М.Ардзиновнинг элчини қоралаб, айтган гаплари эса ҳақиқатдан йироқ, деди улар.\nЙиғин қатнашчилари элчихона маъмурларига К.Мюррейни ёқловчи қўшма баёнот топширди.\nБуюк Британия элчихонаси олдида ўтган акция ҳар сафаргидек ҳуқуқ-тартибот органларининг фуқаро кийимидаги ходимлари эътиборида бўлди. Тошкент шаҳар Ички ишлар бош бошқармаси терроризм ва коррупцияга қарши кураш бошқармаси бошлиғи Олег Бичемов ҳам шу ерда ҳозир бўлди.\nО.Бичемовнинг «Озодлик» мухбирига айтишича, ҳар қандай давлатнинг дипломатик ваколатхонаси ёнида кучайтирилган хавфсизлик чоралари кўрилмоғи лозим.\nУнинг сўзларига қараганда, йиғилганлар орасида элчихонага нисбатан бирор ноқонуний ҳаракат содир этиш ниятидаги кишилар бўлиши эҳтимолдан холи эмас. Биз ана шундай воқеалар содир этилишининг олдини олиш учун келганмиз, деди О.Бичемов.\nАммо йиғин давомида ҳеч қандай ноқонуний ҳаракатлар содир этилмади.


Ўзбекистонда 2021 йил бошидан буён темир йўлларда қанча одам ўз жонига қасд қилгани ҳақида маълумот берилди — Sof.uz\nЖАҲОН 263,057,247 237,584,572 5,233,344\nЎзбекистонда 2021 йил бошидан буён темир йўлларда қанча одам ўз жонига қасд қилгани ҳақида маълумот берилди\n17.11 13:40 103 Ўзбекистон\nЎзбекистонда 2021 йил бошидан буён темир йўллар билан боғлиқ 7 та бахтсиз ҳодиса рўй берган. Бу ҳақда Ички ишлар вазирлиги ахборот хизмати YouTube саҳифасида маълум қилди.\nМаълум қилинишича, 2021 йил бошидан буён темир йўлларда 7 та бахтсиз ҳодиса қайд этилган бўлиб, шулардан 2 таси ўз жонига қасд қилиш билан боғлиқ. Шунингдек, темир йўллар билан боғлиқ бахтсиз ҳодисаларнинг 90 фоизига, асосан, фуқароларнинг эътиборсизлиги сабаб бўлган.\nХусусан, Тошкент вилояти Қибрай туманида 2021 йил 18 октябрь куни туманнинг 1-сонли мактабида таҳсил олувчи 5-6 нафар 6-синф ўқувчиси бошқа синфдошини дарсга чақириш мақсадида унинг уйига келган.\nШундан кейин ўқувчилар кўчанинг ёнидан ўтган темир йўлдан ўтмоқчи бўлган. Темир йўлдан йўловчи ташувчи электропоезд келаётганини кўрган 1-2 нафар ўқувчи орқага қайтган. Аммо уларнинг орасида бўлган 12 ёшли ўқувчи ўтиб кетаман деб ўйлаб, темир йўлга чиққан. Оқибатда электропоезд уни уриб кетган.\nКеча, 22:42 550\n10:13 5 Ўзбекистон\n10:10 10 Ўзбекистон\nБугун, 08:59 73 Спорт\nБугун, 08:55 16 Ўзбекистон\nБугун, 08:47 55 Ўзбекистон\nКеча, 22:45 184 Ўзбекистон


Рашиджон Қодиров хорижга учиб кетмоқчи бўлганида...\n24.02.2018 21:30 0 24213\n2018 йилнинг 22 февраль куни Ўзбекистоннинг собиқ Бош прокурори Рашиджон Қодиров ҳибсга олингани ҳақида хабар берган эдик. Ўзбекистон Республикаси Бош прокуратураси бугун, 24 февраль куни ушбу маълумотни расман тасдиқлади.\nЎзбекистоннинг собиқ Бош прокурори товламачилик, ҳокимият ёки мансаб ваколатини суиистеъмол қилиш ва пора олишда гумон қилинмоқда.\nСобиқ Бош прокурор Рашиджон Қодиров ҳақида нималарни биламиз?\n«Xabar.uz»даги маълумотларга кўра, Рашиджон Қодиров хорижга учиб кетмоқчи бўлганида Тошкент аэропортида ушланган. Бу маълумотни Бош прокуратуранинг расмий сайтида бугун эълон қилинган баёноти ҳам қайсидир маънода тасдиқлайди. Унда «23 февраль куни Р.Х.Қодиров Ўзбекистон Республикаси Жиноят-процессуал кодексининг 221-моддаси тартибида ушлангани» қайд этилади.\nЖиноят-процессуал кодекси (ЖПК)нинг мазкур моддасида белгиланишича, жиноятни содир этишда гумон қилинган шахс қуйидаги асослар мавжуд бўлганда ушлаб турилиши мумкин:\nСобиқ Бош прокурорга нисбатан ЖПКнинг 221-моддаси 4-банди қўллангани эҳтимоли юқори. Ҳозирча бу борада расмий маълумот берилмади. Бош прокуратуранинг Жамоатчилик билан алоқалар ва ҳуқуқий ахборот бўлими бошлиғи Гулноза Раҳимова «Xabar.uz»нинг сўровига расмий баёнотда келтирилганидан бошқа маълумотни бера олмаслигини айтди.\nАКТ вазири: «Дастурий маҳсулотлар экспорти ҳажми 10 баробарга оширилади»


Ўзбекистон ОТЖ Швейцария клуби билан иродали дуранг қайд этди 14-10-2021, 21:04 | Zamin.uz\n10:32 / 18.02.2019\nЎзбекистон ОТЖ Швейцария клуби билан иродали дуранг қайд этди\nЎзбекистон олимпия терма жамоаси Испаниянинг Сан-Педро-дель-Пинатар шаҳрида ўқув-машғулот йиғинини давом эттирмоқда.\nКеча, 17 февраль куни Любинко Друлович шогирдлари «La Finca» стадионида Швейцариянинг «Делемон» клубига қарши назорат учрашуви ўтказди. Ўйин 2:2 ҳисобидаги дуранг билан якунига етди, деб хабар беради ЎФА расмий сайти.\nЎзбекистон ОТЖ 0:2 ҳисобида ортда бора туриб, кейин ҳисобни тенглаштиришга муваффақ бўлди, голларга Ислом Қобилов ва Бобур Абдухолиқовлар муаллифлик қилишди.\n«Ҳисоб тенглашгандан кейин устунлик биз томонга ўтди. Кўп вазиятларда терма жамоамиз аъзолари томонидан уюштирилган хавфли ҳужумлар рақибни шошириб қўйди. Шунингдек, ҳакам томонидан «Делемон» клуби дарвозасига белгиланган пенальтини голга айлантира олмаганимизни ҳам таъкидлаб ўтиш зарур», – дейилади хабарда.\nЙиғин доирасидаги навбатдаги ўйин 21 февраль куни Тбилисининг «Локомотив» клубига қарши бўлиб ўтади.\nЭслатиб ўтамиз, Ўзбекистон олимпия терма жамоаси шу йилнинг март ойида келаси йил Тайландда бўлиб ўтадиган Осиё чемпионати саралашида қатнашади. Саралаш баҳслари Тошкентда ўтказилади ва унда мезбонлар Осиё чемпионати йўлланмасини қўлга киритиш учун Тожикистон, Ҳиндистон ва Покистон терма жамоаларига қарши баҳс олиб боришади. “Замин” янгиликларини “Telegram”да кузатиб боринг\nЯнгиликлар » Спорт » Ўзбекистон ОТЖ Швейцария клуби билан иродали дуранг қайд этди


Вы здесь: Home Кутубхона Мақолалар Ишониш қийин, аммо факт: глобаллашув сабаб табиатда бўлаётган ўзгаришлар хусусида\nМузлик тагида ўзидан атрофга иссиқлик узатувчи, радиоактив хусусиятга эга, тошга ўхшаш жисм сузиб юргани маълум бўлди.\nГеотермаль иссиқлик жуда секин-аста тепага сузиб чиқаётгани аниқланди. Антиқалиги шундаки, ўзидан иссиқлик тарқатувчи жисмнинг келажакда инсониятга “туҳфаси” қандай бўлади?..\nГлобаллашув натижасида яратилаётган янги технологиялар, саноатнинг тезкор ривожи, автотехник воситалар атмосферага ултра бинафша нурлари, турли газлар, куйик тутунларнинг меъёридан ортиқ тарқалишини келтириб чиқараётгани бор гап.\nЯратилган ва яратилаётган ихтиролар ҳар доим ҳам инсониятга манфаат келтирмаган. Енгилликка интилиб яшашнинг қоидаси шу...\nЭксперт гуруҳининг айтишича, Антарктида муз қатлами остида радиоактив модда мавжуд экан. Бу абадий музлик маконида кескин ўзгаришлар, яъни уммонлардаги сув сатҳининг кўтарилишига олиб келадиган муз эриши эҳтимоли борлигини билдиради. Радиоактив модданинг иситиш ҳолати Ер юзидаги қитъаларни қиш фаслидан узоқлаштириши мумкин...\nБундан эллик йил муқаддам она заминимизга қор шу қадар қалин тушардики, айрим ҳудудларда қорнинг баландлиги бир метрдан ошарди. Боғчалар, мактаблар ёпиб қўйиларди. Ҳозир ким билан гаплашсангиз “ботинка кўмадиган қалин қор ёққанини ҳеч кўрганим йўқ”, дейди...\nАнтарктидада олиб борилган тадқиқотлар натижасида, музлик бағрида яна бир неча ўзидан иссиқлик узатувчи манба борлиги аниқланган. Улар турли кўринишга эга эканлиги айтилмоқда. Олимлар музликнинг яқин келажакдаги ҳолати қандай кўринишга эга бўлишини аниқлаб, эҳтимолдан ҳоли бўлмаган ҳолатларнинг олдини олиш чораларини кўриш керак дейишмоқда.\nАммо музликда ҳам глобал ўзгаришлар содир бўлиши ҳақида ҳеч бир гап йўқ, шунга қарамай, музлик остидаги иссиқлик тарқатувчи модданинг аниқланганлиги кутилмаган ҳодиса бўлди.\nАҚШнинг Калифорния штатидаги, дунёни ларзага солган, ўрмон ёнғини ҳали шаштидан қайтгани йўқ. Ёнғин атрофида истиқомат қилаётган аҳолини хавфсиз жойга кўчириш ишлари давом этмоқда. Қурбон бўлганлар ва бедарак кетганлар сони кун сайин ортиб бормоқда...\nГлобаллашув натижасида ер юзининг кўплаб минтақаларида қуёш ҳароратининг кескин кўтарилиши одамларнинг тинч, осуда яшашига хавотир солди. Мазкур йилнинг август ойида Марказий Осиёнинг айрим ҳудудларида тошда тухум пиширишгани, қумда чой қайнатишгани ҳақида ижтимоий тармоқларда хабарлар тарқалганди. Европанинг ғарбий қисмида жойлашган давлатлар аҳолисига қуёш ҳавони қиздирган пайтлар сув ҳавзалари бўйларида салқинлаш имкони берилгани, ҳатто Ислом динини қабул қилган аёлларнинг бассейнда чўмилишига рухсат этилгани минтақаларда ҳароратнинг глобаллашув даражасига етганини кўрсатади...\nБугунга келиб Озон туйнуги, худди модадан қолган либосдек, бир қур унутилгандек, одамлар ҳам ҳавога қараб либосини янгилаш пайида югуриб юрганга ўхшайди. Калифорниядаги ёнғин яқин йиллар ичида ҳеч бир мамлакатда кузатилмаган. Агар келажакда бунданда даҳшатлиси содир бўлмаса, оташ исканжаси аср фожиасига айланади. Олов ичида қолган ўрмон атрофида яшаб келаётган аҳоли ота-бобоси қўним топган манзилни ташлаб кетгиси келмаслиги табиий ҳол. Бироқ, қаршингда ўт балоси жонинга чангал солиб турганда қочгани жой топилмаслигинг ҳам бор гап. Қурбонлар ва бедарак йўқолганларнинг рўйхатга олингани оммавий ахборот воситаларида айтилмоқда. Аммо, тараққиёт глобал нуқтага чиқиб бораётган бир даврда энг замонавий техникалар ҳам ўтни қачон ўчира олишини ҳеч ким айта олмаяпти....\n“Samsung” компанияси фаолиятида рўй берган воқеа шов-шувга айланди. Компания президенти ва ижрочи директори Ким Ги Нам ишчи-ходимлар олдига чиқиб, таъзим ила кечирим сўради. Бир неча йил олдин компанияда ишлаган ёш йигит саратон касалига чалиниб, ҳаётдан кўз юмгани бунга сабаб бўлди. Марҳумнинг ота-онаси судга мурожаат қилади. Ҳукумат доирасида ўтказилган текширувлар натижаси янада ваҳимали чиқди.\nЁш йигитнинг вафотидан сўнг, ўн-ўн беш йил ичида яна етти нафар ишчи саратон касалига чалингани маълум қилинди. Компания томонидан ишлаб чиқарилаётган электро-техник воситаларга ўрнатилган чипларнинг бирига заҳарли кимёвий модда аралашмаси ишлатилган, ушбу химикат инсон организмида саратон касаллигини келтириб чиқарувчи хужайраларни уйғотувчи хусусиятга эга эканлиги аниқланган.\nЕр юзи аҳолисининг тўртдан уч қисми ўша чип мавжуд “Samsung” компаниясининг электрон маҳсулотларидан фойдаланади. Одамлар оддий қўл телефони ёки бошқа техник воситаларни ишлатганда зарарли химикатнинг организмга таъсир кучи борми ёки йўқлиги ҳақида айтилмаяпти.\nКомпания президенти ва ижрочи директори берган баёнотида бу чипдан бошқа фойдаланмаслигини, ўрнига инсон саломатлигига зиён етказмайдиган манба топишини, ҳамда саратон касалига чалинган бемор-ишчиларга 130 минг АҚШ доллари миқдорида компенцация пули тўлашини расман айтган. Аммо, дунё аҳлининг рўзғорида, ёнида, қўлида бўлган электрон воситаларни қайтариб олиш ва зарарини тўлаб бериш тўғрисида ҳеч гап йўқ.\nБу яратиш инсонга хос эмаслигига яна бир исбот. Дунё қизиқ, одамлар тезроқ бойиб кетишни, ҳашамда яшашни истайди, аслида ҳаётнинг маъно-моҳияти бунда эмас-ку. Натижада инсониятнинг борлиқдаги мавжудлигига зарар келтирувчи буюмлар ихтиро қилинади. Енгил ҳаётга кўникиб бораётган одамзот эса унинг ортида жар борлигини ҳали ҳис этгани йўқ.\nЭнг ривожланган давлатлар “бўлинган дунёни қайтадан бўлиб олиш”нинг янги қоидасига амал қилиб, яъни энг бой давлатга айланиш учун, мўъжиза яратиш ишқида жон куйдирмоқда. Спортда шундай гап юради: “майдон текис, тўп юмалоқ”, буни қаранг, коинот кенг, Ер шари думалоқ дейилса нима бўларкан, энг чеккада содир бўлган фожиа барча қитъаларга таъсир кўрсатиши табиий эканлигини эътиборга олсак, бугун одамлар атрофида ҳимоя паласаларини яратиш керакка ўхшайди...\nАслида барча нарсалар яратиб бўлинган, биз уларни ўзимизга мослаштириб янгилаб борамиз, халос. Янги маҳсулот ихчам, кенг функцияли, ишлатишга ва кўтариб юришга қулай бўлишига алоҳида эътибор қаратилаётгани дунё бозорида савдоси чаққон бўлишига интилишдир. Демак, нотабиий, иқлимнинг ўзгаришига сабаб бўладиган, химиявий воситалар керагидан ортиқ қўшилган, ис газини, зарарли нурларни тарқатувчи янги-янги ихтиролар ҳали давом этади...\nЖанубий Америка ҳамда Африканинг одам оёғи энди етиб бораётган маконларида, қандай яралган бўлса, шундай яшаётган, топган ризқига шукр айтаётган, цивилизация тушунчаси мутлақо бегона, одатларини, қадриятларини асраб келаётган одамлар биздан онглироқмикин...\nБугунга келиб барчани бир савол қийнаяпти: ихтиролар инсониятнинг бехавотир яшашига хизмат қилармикин...


Расман: Юлдуз Усмонова масаласи ёпилди | Qalampir.uz\nРасман: Юлдуз Усмонова масаласи ёпилди\nЖамият\t10 Июнь 22:04 72380\nАввалроқ, Ўзбекистон халқ артисти Юлдуз Усмонова мамлакат ички ишлар тизими ходимларини ҳақоратлаганига бир ой тўлгани, бу вақт ичида у жазосиз қолаётгани ҳақида хабар берган эдик. Ваҳоланки, Ички ишлар вазирлиги хонанданинг ҳақоратли видеомурожаатидан кейин кескин баёнот билан чиққан ва у жазоланишини маълум қилганди. Вазирлик Матбуот хизмати раҳбари Шоҳруҳ Ғиёсов эса маданият ходимининг руҳий соғломлигига шубҳа билдирганди.\nЖамоатчилик орасида муҳокама ва мунозарага сабаб бўлган можаро бўйича очилган маъмурий иш қандай кетаётганини билиш учун QALAMPIR.UZ яна бир бор Шоҳруҳ Ғиёсовга микрафон тутди.\n“Жамиятда қонун устуворлиги таъминланмаса, бу жамият ҳеч қачон ривожланмайди. Биз ҳозирги вақтда шунга келишимиз керакки, ким бўлишидан қатъи назар қонун устуворлиги таъминланиши шарт. Биз шунга ҳаракат қиляпмиз ва уни амалга ошириш учун катта ишлар қилиняпти. Бунинг натижаси ҳам кўриляпти.\nҲозирги пайтда кўпчилик айтяпти “оддий фуқаролар, блогерлар узр сўради-ку”. Бу асосан карантин вақтида кучайиб кетди. Чунки карантинда юрганда, буларни жазолашни халққа етказиш орқали, тарбиявий эффектни кучайтиришга ҳаракат қилиб кўрдик. Лекин бунда фуқароларнинг асосий жазосидан ташқари, уларнинг шахсиятига, нафсониятига тегиш кучайиб кетди. Ҳуқуқбузарик содир этилгандан кейин жазо битта бўлади, қўшимча узр сўраш ҳеч қаерда кўрсатилмаган.\nЮлдуз Усмонова ҳолатига келадиган бўлсак, у ҳақиқатан ҳақорат қилди, буни биз кўрдик. Ҳолат бўйича шуғулланишни бошладик, суриштирув олиб борилди. Юлдуз Усмонова ўзининг “Тушунтириш хати”да айтяптики, у Сардобада юз берган фожиа жабрланувчиларига ёрдам бериш учун ўзи фуқаролардан сўраб, уларга моддий ёрдам тўплаш мақсадида бўлган. Ўзининг айтишича, бу орада у 2-3 кун ухламаган. “Айбимни тан оламан. Шу орада 2-3 кун ухламаган эдим. Асабларим таранг эди”, деди Юлдуз Усмонова. Шу вақтда “ГАИ” ходими обормайман деб айтган. Чунки кундузи олиб бориши керак бўлган. Ҳаммаси йиғилиб, шундай ҳолатга олиб келди.\nАйрим ҳолатларда одам ўйламасдан, билмасдан ёки руҳий зўриқиш таъсирида гапириб қўйиши мумкин. Кейин эса ўзи пушаймон бўлади. Ҳудди шундай ҳолат юз берди. Юлдуз Усмонова ўзининг айбини тан олди. “Руҳий зўриқиш оқибатида шундай қилдим. Бу мен учун жуда уятли, керак бўлса, мен узр сўрайман. Ота-оналаридан керак бўлса, кечирим сўрайман”, деди. Кейин нима бўлганини кўрдинглар.\nЖавобгарлик масаласига келганда, жамиятда балансни ушлаб турадиган айрим ижтимоий ҳолатлар бор. Мисол учун, Юлдуз Усмонованинг шахсига келадиган бўлсак, бу халқ артисти, халқимизнинг ишончига, ҳурматига сазовор одам. Ёшларни ватанпарварлик руҳида тайёрлайдиган қўшиқлар куйлаган. Шуларни, бундан ташқари, у ўша пайтда руҳий зўриққанлигини ва Пост-патруль хизмати ходимлари, профилактика инспекторлари ва “ГАИ” ходимлари унга нисбатан адовати йўқлигини инобатга олган ҳолда кечиримлилик, фуқароларга имконият бериш принципидан келиб чиқиб, Усмоновага нисбатан маъмурий иш тўхтатилган”, деди вазирлик вакили.\nЭслатиб ўтамиз, 4 май тонгида интернетнинг ўзбек сегменти Ўзбекистон халқ артисти Юлдуз Усмонованинг ғазаб ва нафрат тўла мурожаатидан карахт бўлиб қолди. Хонанданинг бу ғазаби бир ё икки шахсга эмас, бутун бошли мамлакат Ички ишлар тизими ходимларига қаратилганди.\nЮқорида айтганимиздек, ИИВ бунга кескин муносабат билдирди ва одамлар адолат қарор топишини, Юлдуз Усмоновага қонуний чора кўрилишини кута бошлади. Аммо Усмонова жазога тортилмади. Энди унинг жазога тортилмаслиги ҳам расман маълум қилинди.\nИИВ Юлдуз Усмонова Шоҳруҳ Ғиёсов\n28 Сентябрь 10:15 43476\n27 Сентябрь 21:41 40072\n28 Сентябрь 15:22 20568\n28 Сентябрь 09:27 20091\n28 Сентябрь 09:43 19901


Фоторепортаж: Марказий Осиёдаги энг баланд сув омбори ва «Тўполанг» ГЭС фаолияти\n07.12.2020 | 08:43\nСурхондарё вилояти Сариосиё туманида «Ўзгидроэнерго» жамияти томонидан бир гуруҳ ОАВ вакиллари учун Тўполанг сув омбори ва ГЭС фаолияти, унда олиб борилаётган модернизация ишлари билан танишиш мақсадида пресс-тур ташкил этилди. Бу ҳақда турда иштирок этган «Tez News» мухбири Шоҳруҳ Ҳайдаров хабар берди.\nФото: Шоҳруҳ Ҳайдаров / «Tez News»\nҚайд этилишича, Сурхондарё вилоятининг сув салоҳиятида 10 та дарёнинг сув ресурслари муҳим ўрин тутади. Фойдаланиладиган сув ресурсларининг умумий ҳажми йилига 4270 миллиард метр кубни ташкил қилади. Бунда асосий кўрсаткичлар Амударё, Сурхондарё дарёлари ҳамда Марказий Осиёда энг баланд ҳисобланган Тўполанг сув омборлари ҳиссасига тўғри келади.\nМазкур сув омбори тўғонининг узунлиги 187 метрни ташкил этади. Сув омбори қурилиши босқичма-босқич амалга оширилган бўлиб, дастлаб, 120 миллион метр куб сиғимдаги сувга мўлжалланган омборнинг қурилиш ишлари 1982 йилда бошланган. 2006 йилга келиб, ушбу кўрсаткич 380 миллион метр кубга етказилган. Ҳозирги кунда эса йилига 500 миллион метр куб сув йиғилиши мўлжалланган.\nПрезидент топшириғига мувофиқ, аввалига Тўполанг сув омбори тўғони баландлиги 20 метрга кўтарилган. Бугунги кунда омборда тўпланадиган 500 миллион кубометр миқдордаги сув Сурхондарёдаги 103 минг гектардан ошиқ ер майдонини суғориш имкониятини яхшилайди.\nМавзуга доир: Президент Сариосиёдаги Тўпаланг гидроэлектр станциясини бориб кўрди\n«Энг асосийси, омборимиз қошида сув омборлари ва ГЭСлар ҳолатини мониторинг қилишга ихтисослашган техник тизимларни кузатувчи диспетчерлик-назорат пункти ташкил этилган. Мазкур пунктда сув омборлари тўғонларини мустаҳкамлаш ва доимий назорат қилиш, хавфсизлигини таъминлаш борасида ақлли технология ишлаб турибди», — дейди Тўполанг сув омбори раҳбари Рустам Ботиров.\nМаълум қилинишича, омборда тарихда кўп сув келган ҳолатлар ҳам бўлган, тўғонни қуришда бу ҳам ҳисобга олинган ва тўғон остидан сув ўтказгичлар ўтказилган, канал ҳам мавжуд.\n«Яқинда Франциядан келган мутахассислар тўғоннинг сифати бўйича ўрганишлар олиб боришди ва ижобий баҳолашди. Тўғон бошқаруви автоматлаштирилган бўлиб, хориждан келтирилган назорат, ўлчов, кузатиш мосламалари жараённи мунтазам назорат қилиб боради. Бундан ташқари тўғон ўртасига ҳам махсус датчиклар ўрнатилган ва улар барча маълумотларни қайд қилиб боради. Ҳозирда тўғонга яқин жойлашган 10 та маҳаллага биттадан маълумотларни етказиб турувчи овоз кучайтиргич аппаратлари ўрнатилмоқда. Шунингдек, сейсмостанция ҳам зилзиланинг тўғонга таъсирини кузатиб боради», — дейди «Toʼpalang HPD Platinum» МЧЖ директори ўринбосари Саъдулла Асадов.\nШунингдек, «Тўполанг» ГЭСи Тўполанг дарёсининг сўл тарафидаги Тўполанг гидроузелининг ҳудудида жойлашган бўлиб, шимолдан тўғон, шарқдан тоғ қоялари ва жанубдан Тўполанг дарёси ҳамда ғарбдан ГЭС канали билан чегараланган. Станция майдони 8,88 гектарни ташкил этади. Ҳозирги кунда ҳар бирининг қуввати 15 МВт бўлган 2 та гидроагрегат 30 МВт гача электр энергия ишлаб чиқармоқда. Лойиҳа бўйича ўртача йиллик ишлаб чиқариш 63,3 миллион кВт соатни ташкил қилади.\nТаъкидланишича, ГЭСни модернизация қилиш ишлари халқаро ҳамкорлик доирасида Россиянинг «Силовые машины» ОАЖ компанияси билан ҳамкорликда амалга оширилмоқда. Мазкур компания гидроэнергетика асбоб-ускуналарини ишлаб чиқариш бўйича дунёда етакчи компания ҳисобланади.\n«Умуман, қурилиш ва модернизация ишларидан сўнг Сурхондарё вилоятидаги гидроэнергетик қувватлар, яъни экологик жиҳатдан тоза электр энергия ишлаб чиқариш ҳажми жами 250 МВтга етказилади. Аҳамиятлиси шундаки, ушбу ресурслар табиий ва қайта тикланувчандир. ГЭСлар томонидан экологияга ҳеч қандай зарар етказилмаган ҳолда, барқарор энергия ишлаб чиқарилиб, вилоят саноат корхоналари, турли идоралар ва маҳаллий аҳолига етказиб берилади», — дейди «Toʼpalang HPD Platinum» МЧЖ директори ўринбосари Саъдулла Асадов.\nФарғонада салкам 65 йилдан буён ишлаётган иссиқлик электр маркази — суратларда\nЎзбекистонда электр энергиясидан қарздорлиги энг катта вилоятлар рейтинги тузилди\nФоторепортаж: Республикани 10 фоизини электр энергия билан таъминлайдиган Тўрақўрғон ИЭС фаолияти\nАввалроқ Ўзбекистонда ўн йил ичида қанча қуёш электр станциялари қуриш режалаштирилгани маълум бўлганди.


Ҳар қандай дастурхоннинг кўрки – қандолат маҳсулотларидир. Шунинг учун ҳам фаолиятини торт ва пишириқлар тайёрлашдан бошлаган “Малика” корхонаси Сайрам даҳасида яхши танилган. Марказдаги мазкур кафетерий, айниқса, ёшларнинг севимли дам олиш маскани. Европа услубидаги стол, стул, диван ва креслолар билан жиҳозланган жойга кириб, баҳри дилингиз очилади, ширин пишириқ ва тортлар, мазали миллий ва европача таомлар, официанткаларнинг муомаласидан кайфиятингиз кўтарилади.\nМазкур корхона раҳбари Ўринбой Ураимжонов эса саховатпеша, жўмард шахс сифатида танилган. У Сайрамда ўтадиган спорт ва маданий-маърифий, хайрия тадбирларида фаол қатнашади. Жорий йил ҳам Қурбон ҳайитида кам таъминланган оила фарзандларига моддий ёрдам кўрсатиб, ҳамюртларининг олқишини олди. Тадбиркор билан яқиндан танишиш мақсадида уни суҳбатга чорладим.\n– Ишни қачон бошлагансиз?\n– Тадбиркорлик соҳасидаги фаолиятни 2007 йили бошладик. Дастлаб қишлоқ марказидаги бинони ижарага олиб, анжомлар билан жиҳозладик. 2010 йилда иккинчи кафетерийни ишга туширдик.\nҲозир бир кунда буюртмага қараб 30 турдаги 40-50 дона торт, шунингдек, турли қандолат маҳсулотлари тайёрлаймиз. Маҳсулотларимиз Сайрам, Тўлебий, Ўтрор, Сариоғоч туманларига ҳам жўнатилади. Ходимларимизнинг малакасини оширишга эътибор қаратяпмиз. Маҳорат сабоқларини россиялик, астаналик, алматилик усталар ўтишади.\nБугунги кунда корхонамизда 30 одам доимий иш билан таъминланган. Ҳозир учинчи нуқта – “Малика” вип-ресторанини очиш тараддудидамиз. Уч қаватли бинонинг жами 700 кв. метр майдонини эгаллаган ресторанда мижозлар учун ҳамма шароитлар яратилади.\n– Оилангиз ҳақида икки оғиз айтиб ўтсангиз. “Малика” деган ном бежиз танланмагандир?\n– Турмуш ўртоғим Дилдора яқин кўмакчим, фарзандларимиз – Ислом, Мадина, Муҳаммадюсуфлар вояга етишмоқда. Улар ҳам тадбиркор бўлишади, деб ўйлайман. Малика эса – жияним, биз билан бирга ишлайди.\n– Раҳмат! Келгусида омад ёр бўлсин!\nФурсатдан фойдаланиб, ошпаз Тоҳиржон Исроилов билан танишдим.\n– Ошпазликни акам ўргатган. Бу соҳадаги умумий стажим 20 йил. Узоқ вақт Шимкент шаҳридаги “Ай” кафесида қатнаб ишлашимга тўғри келди. “Малика”га таклиф этишганига 6 ой бўлди. Уйга яқин, жамоа ҳам аҳил экан. Ҳар томонлама маъқул келди.\nМиллий таомлар тайёрлашни ёқтираман. “Малика” хўрандаларини мазали таомларимиз билан баҳраманд қилишга ҳаракат қиляпмиз.\nЗ. МЎМИНЖОНОВ суҳбатлашди.\n, 2017-10-23, 19:44 197


Россия бош разведкачиси билан интервью - 03.11.2020, Sputnik Ўзбекистон\nРоссия Ташқи Разведка хизмати юбилейи арафасида Дмитрий Киселев Сергей Нарышкин билан суҳбат қилди. 03.11.2020, Sputnik Ўзбекистон\n17:48 03.11.2020 (янгиланди: 18:35 03.11.2020)\nРоссия Ташқи Разведка хизмати юбилейи арафасида Дмитрий Киселев Сергей Нарышкин билан суҳбат қилди.\n2020 йилнинг 20 декабр куни Россия Ташқи разведка хизмати (ТРХ) ўзининг 100 йиллик юбилейини нишонлайди. Ушбу муҳим сана арафасида “Россия Сегодня” ХАА бош директори Дмитрий Киселёв ТРХ директори Сергей Нарышкин билан суҳбат қилди.\n- Сергей Евгеньевич, айтишларича, 70 йилларда МРБ коридорларида бош рақиб сифатида Юрий Андроповнинг портрети осиб қўйилган экан. Нима деб уйлайсиз, ҳозир у ерда сизнинг портретингиз борми? Россия Ташқи разведка хизмати ҳозир дунёда энг яхши разведка дейиш мумкинми?\n- Менимча, у ерда портретим йўқ, лекин менинг ва Россия ТРХнинг барча директорларининг батафсил досьелари борлиги аниқ.\nРоссия разведкаси бугунги кунда, объектив нуқтаи назардан, дунёнинг энг кучли, энг самарали 5 разведкалари қаторидан ўрин олган. Гап шундаки, ҳар қандай разведка ўз тарихи ва тажрибасига таянади. Бизнинг разведка мактабимиз дунёнинг етакчиларидан бири ҳисобланади. Бу худди рус балети ёки совет, рус математиклари мактабига ўхшайди.\nСиз Юрий Владимирович Андроповни эсладингиз, у киши бизнинг хизмат учун жуда муҳим қарор қабул қилинишида иштирок этган. ТРХ олдин КГБнинг Биринчи бўлими дейилар эди. Айнан Андроповнинг ташаббуси билан 70 йилларда Биринчи бўлим штаб-квартираси шаҳар марказидан Ясеневога, табиат қўйнига кўчирилди. Бу бизга инсоний ва технологик потенциални ривожлантиришга имкон берди. Орадан 50 йил ўтган бўлсада, ушбу потенциал ҳали охирига етгани йўқ.\n- Ҳозирги кунда очиқ маълумот манбаалари жуда кўп. Керакли ахборотнинг катта қисми ана шундай манбаалардан жамланмоқда. Разведка хизматига эҳтиёж йўқолиб бораяпти дейиш мумкинми?\n- Ҳа, гапингиз бир томондан тўғри, ҳозир ОАВ ва Интернетдан жуда кўп маълумот топиш мумкин, лекин ҳукумат томонидан бирор қарор қабул қилишда жавобгарлик даражаси жуда юқори. Шунинг учун, бундай маълумот қуйидаги талабларга жавоб бериши керак: долзарб, ишончли ва тўлиқ бўлиши керак. Шу сабабли маълумотни қайта текшириш ва турли манбаалардан олиб текшириш керак бўлади.\nУмуман разведка ҳар қандай давлатда ҳукумат томонидан бирор қарор қабул қилиш учун қўшимча маълумот манбаи ҳисобланади. Кўп ҳолларда бундай маълумот ҳали одамлар бошида, қоғоз ёки электрон манбааларга кўчирилмаган бўлади. Разведкадан ана шундай ахборотни жамлаш талаб қилинади. Шу сабабли, разведка хизмати, худди журналист касби каби – йўқ бўлиб кетмайди. Сиз билан биз ҳали ўнлаб йиллар керак бўламиз.\n- Ташқи разведкада хизмат қилиш учун номзод қандай талабларга жавоб бериш керак?\n- Россия ТРХга ҳар қандай 30 ёшга тўлмаган йигит ишга кириши мумкин. Бунинг учун муассаса сайтида онлайн анкета бор. У ерда ҳаммаси ёзилган. Албатта номзод ҳақида барча маълумотлар синчиклаб текширилади. Тақдим этилган ҳужжатлардан бошлаб ижтимоий тармоқлардаги руҳий портретига қадар.\n- Хорижликларни ишга ёллаш ҳақида гап кетганда. Россия ТРХда ишлаш учун уларда қандай мотивация бўлиши мумкин? Фақат моддий томон бўлмаса керак? “Кембриж бешлиги” каби ғоявий тарафдорлар ҳам бўлса керак?\n- Бу саволингиз жуда қизиқ. Ғоявий асос ва ғоявий мотивлар – бу жуда кенг тушунча. Бу нафақат давлат ва жамият тузуми, балким халқаро сиёсатга муносабат, маданий, гуманитар ва оилавий қадриятлар ҳам бўлиши мумкин.\nМенга ишонинг, дунёда ақлли, мустақил фикр юритадиган ҳамда Россия томонидан олиб борилаётган инсоний қадриятларни ҳимоя қилиш, тинчликпарвар сиёсат юритиш ва керак бўлганда кучсизларни ҳимоя қилиш тарафдори бўлган одамлар жуда кўп. Умумий қилиб айтганда оқ-қорани яхши танийдиган кишилар кўп ва улар яхшилик томонида бўлишни истайди.\n- Совет даврида “бош рақиб” деган тушунча бўларди. Ҳозир ҳам борми ?\n- Разведка фаолиятига доир РОссия қонунчилгида бундай тушунча йўқ. Умуман бизнинг ташқи разведкамиз ҳеч кимга қарши қаратилмаган. Биз фақат ўз мамлакатимиз манфаатларини ҳимоя қиламиз ва давлатимиз ва фуқароларимизни ташқи хавлардан ҳимоя қиламиз. Шунингдек ташқи ваколатхоналаримизни ҳам.\nҲа, Россиянинг энг кучли рақиби – бу албатта АҚШ. МРБ – дунёдаги энг кучли разведкалардан бири, шу сабабли бизнинг асосий рақибларимиз ушбу ташкилотдаги ҳамкасабаларимиз. Лекин халқаро террорчиликка қарши биз улар билан биргаликда курашамиз.\n- Россия разведкаси тарихида биринчи рақам ким бўлганини айта оласизми?\nБуни айтиш жуда қийин, чунки разведкада шаблонлар бўлмайди. Ҳар бир операция – такрорланмас. Шу сабабли энг-энг разведкачини танлаб олиш мушкул. Биринчи бўлиб эсга келадиган исмлар Алексей Козлов, Геворк Вартанян, Рудольф Абель ва бошқалар. Улар 100дан ортиқ.\n- Бу йил ТРХнинг 100 йиллиги Иккинчи жаҳон уруши Ғалабасининг 75 йиллигига тўғри келди. Айтингчи, Штирлицнинг прототипи бўлганми?\n- Албатта “Штирлиц” - бу жамланма образ. Унинг прототипларидан бири Гестапонинг юқори мартабали офицери Вилли Леман бўлган дейишади. У СССРга жуда кўп қимматли маълумотларни юборишга мувафақ бўлган, лекин 1942 йилда отиб ташланган.\n- Ўз чиқишларингиздан бирида, сиз “Биз ҳали ҳам Ялта-Постдам шартномалари асосида яшаяпмиз” деган эдингиз. Лекин айрим Ғарб давлатлари томонидан халқаро ҳуқуқ нормаларини топташга уринишлар кўп бўлмоқда. Бу борада нима дейсиз?\n- Сўнгги воқеаларга назар солсак Ғарбий марказ бўлган дунё тизими бузилиб бормоқда. АҚШда нотинчликлар содир бўлмоқда. Еропа Иттифоқи ҳам кризис ичида. Бундай вазиятда улар ўз уйларида тартиб ўрнатиш ўрнига дунёнинг бошқа нуқталарижа хаос уюштиришга ҳаракат қилишмоқда.\nУларни Евроосиё Иттифоқидаги ЕОИИ, ШҲТ, КХШТ каби интеграцион жараёнлар жуда ҳам қўрқитмоқда. Таниқли аналитика агентлиги RAND томонидан ўтган йили эълон қилинган ҳисоботга кўра, Украина ҳарбий потенциалини кучайтириш, Беларус ҳукматини алмаштириш, Кавказ, Днестр олди ва Марказий Осиё ҳудудида тартибсизликлар уюштириш - АҚШ манфаатларига жавоб беради.\nРоссия – Хитой ёки Россия – Германия ҳамкорлиги эса – Британия геополитикаси учун даҳшатли тушдек гап. Шу сабабли ҳам АҚШ “Шимолий оқим-2”нинг ишга тушишига жон жаҳди билан қаршилик қилмоқда. Улар худди шу ишларни Россия – Хитой ҳамкорлигини бузиш учун ҳам амалга оширишмоқда. Лекин бизнинг давлатларимиз раҳбарияти буни аниқ ҳис қилиб туришибди ва белгиланган сиёсатни олиб боришмоқда.\n- Интенетда шундай ҳазил бор: “Нега АҚШда “рангли инқилоб” бўлиши мумкин эмас? Чунки у ерда АҚШ элчихонаси йўқ. Сиз нима деб ўйлайсиз бугунги кунда АҚШда бўлаётган тартибсизликларни “рангли инқилоб” дейиш мумкинми? У ерда президент сайловидан кейин нима бўлади?\n- АҚШда ирқий сабабли бартибсизликлар доимо бўлиб турган. 1992 йилда Лос-Анжелесда ана шундай тартибсизликлар оқибатида 60 киши қурбон бўлган эди. Лекин бугунги тартибсизликлар қора танли фуқаро ўлдирилишидан бошланган бўлса-да, аслида президент сайловида иштирок этаётган иккала томон ҳам ундан ўз фойдасига ишлатишга ҳаракат қилмоқда.\nБизнинг хулосага кўра, сайлодан сўнг ҳам ким ғалаба қозонишидан қатъий назар ижтимоий кризис кучайиб боради. Сайловда ютқизган томон натижаларга рози бўлмаслиги аниқ. Бу эса янада кўпроқ радикаллар кўчага чиқишига олиб келиши мумкин.\nБюллетенлар почта орқали юборилаётгани учун овоз санаш ҳам анча чўзилади, кўп хато ва ноаниқликлар, тортишувлар бўлади. Буларнинг барчаси сайлов натижаларини тан олмаслик учун – катта асос бўлиши мумкин.\nАҚШ бугунги кунда дунёдаги энг йирик иқтисодий ва ҳарбий давлат бўлгани учун ушбу можаро сўзсиз бошқа давлатларга ҳам зарар етказиши мумкин, лекин биз бундан қўрқмаймиз. Россия ва яна бир неча давлатлар собиқ гегемонсиз ҳам халқаро муаммоларни ҳал қилиш тажрибасига эга.\n- Хитой разведкаси билан ҳам ҳамкорлик қиласизларми? Уларни қандай баҳолайсиз?\n- Хитой разведкаси ҳам дунёдаги бешта энг кучли разведкалар қаторидан ўрин олган. Биз уларга катта ҳурмат билан қараймиз. Керакли жойда улардан ўрганамиз ҳам.\nБиз улар билан террорчиларга қарши кураш борасида, айрим қайноқ нуқталардаги вазиятни таҳлил қилиш борасида ҳамкорлик қиламиз. Кўп ҳолларда икки томона таҳлили мос тушади.


Forbes: Россиянинг энг бой сулолалари - XABARDOR.UZ\nForbes журнали Россиянинг 2016-йилдаги энг муваффақиятли тадбиркор сулолалари рўйхатини чоп этди.\nРўйхатнинг биринчи рақамига БИН гуруҳи эгалари бўлган Гуцериевлар сулоласи лойиқ кўрилган. Уларнинг бойлиги бир йил ичида 2,5 мартага кўпайиб, 9,8 млрд долларга етган. Forbes нашрининг ёзишича, уларга тегишли гуруҳ бир йилда 1,5 млрд долларлик битимларни амалга оширган.\nИккинчи ўринга Ротенберглар сулоласи жойлаштирилган. Журнал маълумотларига кўра, 2007-йили ака-ука Аркадий ва Борис ташкил қилган "Стройгазмонтаж" компанияси Россия нефтгаз бозорининг йирик пудратчисига айланиб улгурган. Уларнинг компанияси давлат ва давлат компанияларидан 556 млрд рубллик буюртма қабул қилишган. Уларнинг бойлиги 2,8 млрд долларга баҳоланган.\nБадавлат учликни ака-ука Алексей ва Дмитрий Ананьевлар сулоласи якунлаган. Улар - Промсвязьбанк ва "Возрождение" банки эгалари ҳисобланишади. Бундан ташқари, "Техносерв" тизим интегратори, "Группа ПСН" девелопери ҳамда Москвадаги иккита йирик типография ака-укаларга тегишли. Forbes журнали уларнинг ҳам бойлиги 2,8 млрд доллар эканини ёзган.\n"Россия" банкининг эгаларидан бири Николай Шамалов оиласи 2,4 млрд долларлик бойлик билан тўртинчи ўринга муносиб кўрилган. Унинг ўғли Кирилл СИБУРнинг 21,3 фоизлик акциясига эгалик қилади. Унинг бойлиги сўнгги ярим йилда 1,1 млрд долларга кўпайган.\nБадавлат сулолалар бешлигини Татаристон собиқ президенти Минтимер Шаймиев ўғиллари якунламоқда. Радик ва Айрат Татаристон нефть кимё соҳасида улушларга эга: уларнинг ҳар бири ТАИФ гуруҳининг ("ТАИФ-НК", "Нижнекамскнефтехим", "Казаньоргсинтез", ТГК-16) 19,5 фоиздан акциялари соҳиби ҳисобланишади.\nУмуман, ўтган йил билан таққослаганда, рўйхатнинг биринчи ўнлигидан жой олган сулолаларнинг бойлиги қарийб 40 фоизга ошиб, 18 млрд доллардан 25 млрд долларга етган.


"Sevgi qissalari" китоби, O‘tkir Hoshimov\nСевги. Муҳаббат... Инсоният тарихи қанча узоқ бўлса, Муҳаббат деб аталмиш туйғу ҳам шунчалик қадимийдир. Зеро, инсон бор экан, севги ҳам яшайверади. Шоир ва ёзувчилар, рассом ва бастакорлар асрлар давомида бу мавзуда бир-биридан гўзал асарлар яратгани бежиз эмас.\nЭлимизнинг атоқли ва ардоқли адиби, Ўзбекистон халқ ёзувчиси Ўткир Ҳошимов ҳам муҳаббат хақида талай ҳикоя, қисса, романлар ёзган ва улар китобхонлар томонидан катта қизиқиш билан мутолаа қилиб келинмоқда. Бу асарларда севгининг сеҳр ва қувончлари, изтироб ва армонлари ғоят ҳаётий, таъсирчан акс этган. Ушбу китобга адибимизнинг энг ҳаяжонли асарлари жамланган.


ЎзА - Қозоғистонлик ишбилармон аёллар Самарқандда\n14.09.2018 18:37 Чоп этиш версияси\nҚозоғистонлик ишбилармон аёллар Самарқандда\nПойтахтимизда ўтказилган Ўзбекистон ва Қозоғистон аёллар бизнес-форумининг қозоғистонлик иштирокчилари 14 сентябрь куни Самарқанд шаҳрига саёҳат қилди.\nҚозоғистон Республикаси Давлат котиби, Президент ҳузуридаги Аёллар ва оила-демографик сиёсат миллий комиссияси раиси Гулшара Абдукаликова бошчилигидаги делегация аъзолари дастлаб Ислом Каримов мақбара мажмуасини зиёрат қилди.\nМеҳмонларга мазкур мажмуанинг яратилиш тарихи, бу ерда қисқа фурсатда амалга оширилган улкан қурилиш-бунёдкорлик ва ободонлаштириш ишлари ҳақида маълумот берилди. Ислом Каримовнинг Ўзбекистон Республикасининг Биринчи Президенти, давлатимиз мустақиллиги асосчиси сифатида юртимиз тараққиёти йўлидаги буюк хизматлари ёдга олинди.\nШундан сўнг меҳмонлар Самарқанд шаҳридаги Амир Темур мақбараси, Регистон майдони, Мирзо Улуғбек расадхонаси, Хўжа Дониёр зиёратгоҳи ва бошқа тарихий-меъморий обидалар билан танишди.\n– Кеча бизнес форумда ўзбекистонлик ишбилармон аёллар билан ҳамкорлик бўйича муҳим келишувларга эришдик, – дейди Қозоғистон “Atameken” ишбилармон аёллар кенгаши раиси Багила Бисембаева. – Хусусан, аёллар ўртасида спорт-соғломлаштириш ишларини олиб бориш, туризм соҳаларида биргаликда ишлаш бўйича шартномалар имзоладик. Бугун эса дунёга машҳур Самарқанд шаҳрига келиб бетакрор тарихий обидалар, ўзбек халқининг бой маданий мероси билан яқиндан танишиш имкониятига эга бўлдик. Бунинг учун мезбонларга катта миннатдорлик билдирамиз.


САРИМСОҚ САРАТОН ВА ҚАНДГА ДАВОМИ?\nМинг дардга даво бўлувчи азиз неъматлар, хусусан мева ва сабзавотларнинг қандай шифобахш хусусиятларга эга эканлиги ҳақида барчамиз ҳам хабордор эмасмиз. Буюк Британиянинг Ноттингем университети профессорлари саримсоқнинг истеъмол қилиниши саратоннинг баъзи турлари, яъни юрак-томир касалликлари ва иккинчи турдаги қанд касаллигининг ривожланиши хавфини камайтира олишини аниқлашди.\nСаримсоқнинг фойдаси уни тайёрлаш усулига кўра ўзгаради, аммо олимлар бу усуллардан қайси бири энг яхшиси бўлиши ҳақида аниқ тўхтамга келишганича йўқ. Олимларнинг маълум қилишларича, саримсоқнинг олтингугурт сақловчи компонентлари ҳужайра ва тўқималарда газсимон моддалар сигнал молекулаларининг миқдорини ўзгартириши мумкин. Бу молекулалар физиологик ва биокимёвий жараёнларни келтириб чиқаради.\nТадқиқот муаллифларидан бири Питер Роуз ўз қарашларини шундай баён этган: “- Бу соҳада касалликлар хавфини камайтириш усулларини топиш ва инсон саломатлигини мустаҳкамлаш учун катта майдон қолмоқда”.\nҚАНДГА САРИМСОҚ САРАТОН ДАВОМИ ВА


“Музлаган” музлатгич ёхуд “йўқ, дедим тутилдим, хўп, дедим қутулдим” усули ўтмади - Istemol\nNovember 16, 2019 administemolComments Off on “Музлаган” музлатгич ёхуд “йўқ, дедим тутилдим, хўп, дедим қутулдим” усули ўтмади\nИнсон зоти борки, доим яхши яшашга интилади. Пайариқлик В.Х ҳам оғирини енгил бўлишини, маҳсулотлари сифатли сақланишини ният қилиб, Челак шаҳрида жойлашган дўконларнинг биридан музлатгич ва кир ювиш машинасини сотиб олди.\nБуни қарангки, кимнингдир айби билан сифатсиз ҳолатда сотувга чиқариб юборилган музлатгич В.Х.га насиб қилди. Ана шундан кейин оворагарчилик бошланди.\nМузлатгич носоз чиққанлигини эшитган савдо маркази ходимлари харидорга эътибор қаратмади. Эмишки, уларнинг мижозлари “ҳеч қачон бу даргоҳдан норизо бўлиб кетмаган”.\nВ.Х.нинг қатъий туриб олганлиги сабаб дўкон мудири музлатгичнинг пулини қайтаришни ёки сифатлисига алмаштириб беришни “ваъда қилди”.\nЎз наздида “йўқ, дедим тутилдим, хўп, дедим қутулдим”.\nОрадан икки ой ўтса ҳамки, на пулдан, на сифатли музлатгичдан дарак бор.\nПайариқ туман истеъмолчилар ҳуқуқларини ҳимоя қилиш жамияти ходимлари томонидан истеъмолчининг мурожаати ўрганиб чиқилди. Ўзбекистон Республикасининг “Истеъмолчилар ҳуқуқларини ҳимоя қилиш тўғрисида”ги қонуни талаблари ҳақида савдо мажмуаси ходимларига тушунча берилди.\nНатижада В.Х.нинг талабига кўра, Челак шаҳридаги “IDEAL” савдо марказидан 3 500 000 (уч миллион беш юз минг) сўм истеъмолчига ундириб берилди.\nСамарқанд вилоят ҳудудий бирлашмаси\nMay 13, 2019 Ayjamal Joldasbaeva\n“Beeline” фуқаронинг пулини қайтаришнинг бошқа йўли йўқлигини айтган